GBP/USD Dijangka Susut Lebih Rendah Menjelang Mesyuarat BOE?

Pergerakan harga pada carta pasangan mata wang GBP/USD susut pada dagangan Selasa setelah lonjakan awal minggu menjangkakan peningkatan lebih tinggi harga.
Namun, US dolar yang mengukuh didorong oleh faktor penurunan pada saham-saham teknologi di pasaran saham Amerika Syarikat (AS) serta petunjuk oleh Janet Yellen untuk peningkatan kadar faedah di AS, telah menghalang kenaikan harga.
Pelabur berwaspada untuk pergerakan Pound pada minggu ini menjelang mesyuarat polisi bank pusat England (BOE) yang dijangka akan memberi impak besar dalam pasaran.
Sementara itu juga, isu Brexit kembali membayangi mata wang Pound dengan laporan terbaru kerajaan Perancis menolak peraturan perairan Britain yang memberi tekanan kepada nelayan-nelayan Perancis.
Ketidaktentuan Brexit yang masih berlanjutan akan terus menjadi penghalang buat mata wang Pound untuk terus mengukuh.

Namun pada sesi Asia pagi Rabu, Pound dilihat kembali bergerak lebih kukuh berbanding US dolar.
 Harga pada carta GBP/USD bergerak di atas paras sokongan Moving Average 50 (MA50) pada rangka masa 1 jam untuk isyarat harga akan meneruskan trend kenaikan.
Harga menuju paras 1.39200 menguji rintangan yang diuji pada Isnin lalu dan pelabur akan meneliti reaksi harga sama ada harga akan meneruskan kenaikan atau sebaliknya.
Jika kenaikan berjaya diteruskan, zon rintangan pada 1.4000 akan kembali menjadi sasaran kenaikan semula harga.
Namun, dengan situasi pengukuhan US dolar dan Pound yang berisiko, harga berkemungkinan akan jatuh semula menuju zon RBS (resistance become support) 1.38000.
Penurunan lebih rendah seterusnya akan menuju pula ke zon support pada dagangan Mac dan April lalu pada 1.37000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data NFP Bercampur-Campur, Eur/Usd ‘Spiked’ Kebawah Sebelum Menguat

Data NFP sebentar tadi merekodkan kenaikan dalam jumlah pekerjaan sebanyak 227,000 berbanding jangkaan 175,000. Disember lalu data NFP mencatatkan 156,000 berbanding jangkaan sebanyak 175,000.
Sektor swasta menambah 237,000 pekerjaan pada tempoh sama dengan pekerjaan dalam sektor kerajaan mengalami kemerosotan 10,000 pekerjaan.
Kadar pengangguran naik kepada 4.8% dari 4.7% sebelum ini. Kadar penyertaan pekerja dalam pasaran buruh naik kepada 62.9% dari 62.7% yang menyokong kepada kenaikan kadar pengangguran.
 Data upah ‘purata gaji per jam’ (Averaged hourly earnings) hanya merekodkan kenaikan 0.10% kali ini, berbanding bulan lalu yang mencatatkan kenaikan 0.40% dan juga jangkaan pasaran 0.30%.
Data secara keseluruhan masih mengekalkan keyakinan dalam ekonomi dan keupayaan ekonomi menghasilkan pekerjaan. Manakala kenaikan dalam kadar pengangguran menunjukkan masih ada sedikit masalah dalam pasaran buruh US.
Dalam data upah, ‘purata gaji per jam’ (Averaged hourly earnings) pula mengurangkan potensi kenaikan kadar oleh The Fed dalam kadar yang lebih cepat. Seperti yang telah dijelaskan, data ini lah yang menjadi perhatian pasaran dan penting dalam laporan kali ini.
Pasaran ketika ini mengurangkan jangkaan kenaikan kadar The Fed pada Mac. Sejurus data dikeluarkan Eur/Usd membuat spiked ke bawah sebelum menguat yang menunjukkan US dolar melemah ketika ini.


AUD/USD Masih Teruskan Kenaikan, Namun Ini Risiko Trader Perlu Tahu!

Dolar Australia dilihat berjaya didagangkan lebih baik berbanding US dolar yang kini mengalami penyusutan lebih parah bermula selepas pasaran memberi reaksi negatif terhadap terbitan laporan data pekerjaan NFP Amerika Syarikat (AS) penghujung minggu lalu.
Meskipun tampak positif, namun pelabur tetap perlu berjaga-jaga terhadap dolar Australia susulan jangkaan untuk penetapan dasar monetari oleh bank pusat berkemungkinan akan lebih longgar.
Ini susulan keputusan mesyuarat polisi sebelum ini yang menyaksikan Reserve Bank of Australia (RBA) menetapkan kenaikan kadar faedah yang lebih rendah berbanding ramalan pada Oktober lalu, dan pada mesyuarat awal November ini, kadar faedah dinaikkan lebih perlahan.
Dapat diteliti pergerakan harga pada carta pasangan mata wang AUD/USD pada Selasa semalam telah berjaya meneruskan kenaikan sehingga mencapai paras sasaran pada rintangan 0.65400 sebelum kembali mengundur semula di sesi New York.
Kenaikan ke paras tersebut dilihat turut mengatasi paras ketinggian yang dicapai pada penghujung Oktober dan juga September lalu, sekaligus mencatatkan paras tertinggi terbaru 7 minggu.
Namun, kesuraman kembali menyelubungi dagangan dolar Aussie pada sesi Asia pagi Rabu ini berikutan dipengaruhi oleh terbitan data inflasi dan harga pengeluar yang suram di China, yang merupakan rakan dagang utama Australia.
Justeru, harga dilihat berlegar perlahan di sekitar 0.65000 sehingga dagangan bersambung ke awal sesi Eropah, namun harga masih berada di atas paras sokongan Moving Average 50 (MA50) pada rangka masa 1 jam di carta AUD/USD untuk isyarat bullish.
 Sekiranya kenaikan harga berjaya diteruskan, rintangan 0.65400 akan diuji sekali lagi sebelum harga yang menembusinya akan catatkan paras ketinggian terbaru lagi minggu ini.
Sasaran untuk kenaikan lebih tinggi harga adalah pada zon 0.67000 yang menjadi tumpuan penting pada dagangan September lalu.
Namun, jika dolar Aussie gagal pertahankan corak kenaikan sebelum ini, penurunan harga boleh berlaku dengan penurunan di bawah sokongan MA50 akan mencetus jangkaan perubahan trend buat harga semula.
Harga akan dijangka susut menuju zon sekitar 0.63700 sebelum menguji paras terendah minggu lalu sekitar 0.62800.
Kemudiannya, harga berkemungkinan melanjutkan penurunan menuju pula zon support penting yang berada pada 0.62000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tersasar Daripada Jangkaan, Ekonomi Jerman Menambah Kedukaan Buat Dagangan Euro

Data tumpuan pada sesi Eropah hari ini menyaksikan penyumbang terbesar ekonomi Zon Eropah iaitu Jerman gagal mencatatkan sebarang pertumbuhan pada suku keempat 2019 didorong oleh penggunaan isi rumah dan perbelanjaan kerajaan yang perlahan.
Bacaan awal pertumbuhan GDP Jerman tanpa dijangka mencatatkan pertumbuhan sifar selepas kenaikan 0.2% yang dicatatkan dalam bacaan yang disemak semula pada suku ketiga dan tersasar daripada jangkaan pasaran untuk pertumbuhan 0.1%.
Secara tahunan, kadar pertumbuhan meningkat sebanyak 0.3% pada suku keempat, merosot daripada bacaan sebelumnya 1.0%, tetapi ia lebih baik daripada jangkaan pasaran untuk kenaikan sebanyak 0.2%.
 Ekonomi terbesar Eropah telah kehilangan momentum pertumbuhannya ekoran kelemahan dalam sektor pembuatan disebabkan kemerosotan dalam eksport, sektor automotif yang bergelut dengan peralihan kepada penggunaan kereta elektrik dan perang perdagangan A.S dan China.
Turut menambah kebimbangan, adalah penularan wabak coronavirus atau COVID-19 yang dikatakan bakal menjejaskan ekonomi Jerman yang setakat ini dilihat telah mengganggu rantaian bekalan global.
Sementara itu, penggunaan isi rumah dan perbelanjaan kerajaan merupakan penyumbang utama kepada pertumbuhan ekonomi dan jika kelemahan kedua-dua sektor ini berterusan pada tahun ini, ia bakal menambahkan lagi kebimbangan terhadap kemelesetan.
Ekoran daripada bacaan yang mengecewakan, dagangan dolar euro mencatatkan penurunan berbanding US dolar untuk diniagakan di sekitar paras terendah dalam tempoh 2 setengah tahun.


Ingatkan Nak Turun, Rupanya GBP/USD Melonjak 180 Pips!

Pound Sterling masih berjaya mengekalkan pengukuhan pada dagangan Selasa semalam walaupun menunjukkan penurunan nilai pada sesi Eropah sebelum melonjak semula di sesi New York.
Pada carta harga pasangan mata wang GBP/USD semalam melihatkan harga pada mulanya membuat penurunan sekitar 60 pips ke zon RBS (resistance become support) 1.33000 susulan laporan data pekerjaan UK yang diterbitkan kurang baik selain berita sekatan pergerakan di London ekoran lonjakan kadar jangkitan virus.
Namun harga kembali melonjak dari zon RBS tersebut dengan kenaikan sekitar 180 pips ke paras ketinggian 1.34700 sehingga ke penghujung sesi New York sebelum harga bergerak perlahan semula di sesi Asia pagi ini.
Lonjakan tersebut didorong oleh perkembangan positif rundingan Brexit yang dilaporkan semakin hampir mencapai persetujuan memberikan keyakinan buat para pelabur dalam pasaran.
Namun perlu berwaspada terhadap amaran bahawa Perdana Menteri UK Boris Johnson yang melihat pengakhiran rundingan ini adalah Brexit tanpa perjanjian (no-deal).
Sementara pelabur menantikan pengumuman rasmi rundingan tersebut, pelbagai spekulasi akan terus berlegar dalam pasaran dan akan mempengaruhi keputusan pelabur terhadap dagangan.
Kenaikan harga yang ketara pada carta GBP/USD juga turut dilihat disokong oleh faktor penyusutan US dolar dalam pasaran dengan kecenderungan sentimen risk-on.
 Selepas berjaya mengatasi paras ketinggian di awal minggu, harga dijangka akan meneruskan momentum tersebut menuju zon resistance 1.35000.
Kenaikan yang berjaya melepasi zon resistance tersebut dan paras ketinggian yang dicapai pada awal Disember akan merekodkan paras tertinggi terbaru sejak dagangan Mei 2018.
Sebaliknya jika harga membuat penurunan semula, antara paras penting yang perlu diberi tumpuan adalah pada zon 1.34000 dan 1.33000 yang akan menjadi paras sokongan harga.
Penurunan lebih rendah seterusnya akan kembali semula menguji zon support bulanan sekitar 1.32000-1.31500.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jualan Runcit, Tuntutan Pengangguran & Harga Import Amerika Syarikat Memberangsangkan

Jualan runcit (retail sales) Amerika Syarikat meningkat pada bulan ketiga berturut-turut pada November. Jualan runcit meningkat 0.8% bulan lalu menurut Jabatan Perdagangan AS lebih daripada jangkaan 0.3%. Manakala data pada bulan Oktober dikaji semula kepada 0.5% daripada 0.2%.
Peningkatan jualan runcit dari masa ke semasa berkait langsung kepada pengukuhan pertumbuhan ekonomi di mana kemerosotan jualan menunjukkan ekonomi yang perlahan.
Core retail-sales yang tidak mengambil kira jualan kereta melonjak 1.0% berbanding jangkaan 0.7%. Jualan teras ini dikaji semula kepada kenaikan 0.4% berbanding laporan awal 0.1%.
Jumlah Tuntutan Pengangguran
Jabatan Buruh AS melaporkan jumlah tuntutan faedah/insurans pengangguran (Jobless claims) pada minggu lepas berkurangan jika dibandingkan dengan minggu sebelum itu. Hal ini menunjukkan pasaran buruh yang semakin baik.
Jumlah individu yang membuat tuntutan faedah/insurans pengangguran pada minggu lepas bagi minggu berakhir pada 08 Disember berkurangan sebanyak 11,000 kepada 225,000.
 Penganalisis menjangkakan jumlah tuntutan faedah/insurans pengangguran meningkat sebanyak 237,000.
Minggu lalu juga adalah minggu ke-145 tuntutan pengangguran berada di bawah 300,000 yang mana menunjukkan kukuhnya pasaran pekerjaan Amerika Syarikat.
Harga Import Amerika Syarikat
Harga import AS melonjak pada November berikutan kenaikan kos import produk petroleum yang membawa kepada kenaikan tahunan terbesar dalam tempoh tujuh bulan.
Jabatan Buruh melaporkan lonjakan harga import sebanyak 0.7% bulan lalu selepas dikaji semula kepada penurunan 0.1% pada Oktober. Jangkaan pasaran untuk data kali ini adalah kenaikan 0.7%.
Dalam tempoh 12 bulan sehingga November, harga import meningkat kepada 3.1% yang tertinggi sejak April berbanding Oktober yang hanya mencatat kenaikan 2.3%.


Aussie Cecah Paras Terendah 2 Minggu Susulan Ucapan Gabenor Lowe

Matawang dolar Australia mula menunjukkan penurunan pada sesi Asia hari ini ekoran memberi reaksi terhadap ucapan Gabenor Reserve Bank of Australia (RBA) Philip Lowe di Sydney berkenaan inflasi dan ekonomi.
Kenyataan utama yang diutarakan oleh Lowe adalah kesediaan bank pusat untuk pelonggaran polisi jika permintaan masih kekal mengecewakan. Beliau mengatakan adalah bertepatan untuk menjangkakan lanjutan tempoh untuk kadar faedah berada pada paras yang rendah.
 Data-data semasa masih tidak menyokong untuk perubahan ke arah sasaran 2 hingga 3% oleh bank pusat. Namun, berkemungkinan kadar permintaan yang kembali meningkat bakal menyokong semula kadar inflasi dalam tempoh waktu yang sesuai.
Ia akan mengambil sedikit masa untuk inflasi kembali ke sekitar sasaran dan ahli mesyuarat bank pusat amat komited untuk memastikan inflasi kembali semula ke arah sasaran. Ahli mesyuarat turut menumpukan perhatian terhadap perubahan unjuran untuk polisi monetari global.
Kenyataan bernada dovish oleh Philip Lowe mendorong penurunan pada dagangan Aussie di mana berbanding dolar Amerika, pasangan matawang AUD/USD membuat penurunan ke paras terendah dua minggu mencecah paras 0.69650 sekitar jam 11.30 pagi waktu Malaysia.


Susulan Keputusan Mesyuarat Polisi RBNZ, NZD/USD Menjunam 100 Pips

Sentimen pasaran yang bercampur-campur dilihat gagal menyokong matawang komoditi untuk bergerak kukuh dalam pasaran pada minggu ini.
Terutama matawang dolar Australia dan dolar New Zealand yang pamerkan pergerakan lemah di samping terkesan oleh data ekonomi China yang turut membimbangkan.
Pada dagangan Rabu, dolar New Zealand mencatatkan pergerakan drastik pada sesi Asia susulan keputusan mesyuarat polisi bank pusat New Zealand diumumkan.
Reserve Bank of New Zealand (RBNZ) dalam mesyuarat terbaru mengumumkan kadar faedah dikekalkan di paras rendah pada 0.25% dan bakal dikekalkan sehingga awal 2021.
Namun, penyusutan ketara matawang Kiwi adalah didorong oleh keputusan lanjutan pakej rangsangan ekonomi di mana program pembelian aset (LSAP) ditingkatkan kepada $60 bilion daripada $33 bilion sebelum ini.
Menambahkan lagi tekanan buat Kiwi apabila terdapat cadangan oleh ahli jawatankuasa mesyuarat untuk kadar faedah diturunkan ke paras negatif.
Pada carta harga pasangan matawang NZD/USD semalam, harga menunjukkan kenaikan harga sekitar 80 pips menguji zon SBR (support become resistance) 0.61200 sebelum kembali membuat penurunan ekoran kewaspadaan pelabur menjelang mesyuarat polisi RBNZ.
 Pada dagangan sesi Asia pagi ini, harga yang menguji paras halangan Moving Average 50 (MA50) pada rangka masa 1 jam pergerakan kemudiannya telah menjunam sekitar 100 pips ke paras support 0.60000.
Pergerakan harga kembali perlahan menjelang pembukaan sesi pasaran Eropah di atas paras 0.60000 tersebut.
Harga dijangka akan meneruskan momentum penurunan mencatatkan paras terendah terbaru dengan destinasi tumpuan dilihat menuju support 0.59200 yang diuji pada dagangan April lalu.
Namun jika harga menunjukkan kenaikan, harga dilihat akan menguji paras sekitar 0.60700 atau paras halangan MA50.
Kenaikan lebih tinggi akan menuju semula zon SBR 0.61200 sebelum ke paras resistance sekitar 0.61500.
Lihat gambar carta pasangan matawang NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Walaupun Pasaran Bergerak Perlahan, USD Tetap Teguh!

US dolar kekal stabil ketika pasaran memasuki sesi Eropah, memperlihatkan raja matawang itu terus mengekalkan momentum pengukuhan di paras tertinggi tahun ini.
Bagaimanapun, penurunan dalam hasil bon AS 10 tahun membantutkan matawang gergasi itu daripada meningkat lebih tinggi menyebabkan prestasi yang dipamerkan pada sesi dagangan hari ini sedikit suram.
Data jualan runcit China yang positif sedikit sebanyak membantu menyokong sentimen pasaran pada dua sesi hari ini, memberi sokongan buat matawang sensitif risiko untuk mencatat kenaikan.
 Dolar Aussie dan kiwi diniagakan sedikit meningkat, cuba bangkit dari paras terendah yang dicatatkan susulan pengukuhan US dolar minggu lalu dengan masing-masing didagangkan pada sekitar harga 0.73550 dan 0.70600 berbanding USD.
Sementara matawang Eropah pula, euro kekal lemah ditekan oleh dolar greenback yang kuat menyebabkannya terus berada di tahap terendah 16 bulan pada sesi Eropah.
Matawang pound pula terus didagangkan di bawah tekanan, gagal memanfaatkan penyusutan US dolar pada awal sesi sebelum ini. Berita mengenai Brexit hanya memberi sokongan minima buat dagangan matawang itu kerana masih terkesan dengan langkah dovish oleh Bank Pusat England (BOE).
Menjadi tumpuan pelabur pound pada minggu ini adalah data inflasi dan jualan runcit UK yang akan menjadi penentu seterusnya kepada pergerakan matawang ‘cable’ itu.


Euro Bangkit Menjelang Ucapan Lagarde, Ini Indikasi Perlu Diketahui ‘Trader’!

Matawang euro mengukuh pada hari Isnin apabila pemain pasaran memberi tumpuan pada pendedahan bakal diumumkan oleh Bank Pusat Eropah dalam rangka untuk memerangi perkara yang menghambat petumbuhan di blok Eropah. Antaranya ialah kemelut politik di Perancis pada ketika ini selepas Presiden Emmanuel Macron kehilangan majoriti mutlak dalam pilihan raya parlimen negara itu.
Perikatan Ensemble Macron memperoleh kerusi terbanyak dalam Dewan Negara namun gagal mencapai majoriti mutlak yang diperlukan untuk mengawal parlimen.
Penganalisis dan pasaran buat masa ini tidak begitu memberi perhatian penuh terhadap kemelut politik namun tumpuan terarah pada percubaan Bank Pusat Eropah untuk membendung kos pinjaman di selatan Kesatuan Eropah dan tinjauan dasar monetari global.
Menurut, Ingvild Borgen Gjerde, penganalisis FX di DNB Markets,” Terdapat dua perkara yang sangat penting kepada euro: Apakah jenis alat solusi yang akan diutarakan dimana ianya boleh direalisasikan oleh ECB dan tinjauan untuk dasar monetari.”
 Pada minggu lalu, Bank Pusat Eropah berjanji untuk merangka alat anti-pemecahan baharu yang sepatutnya memberikan sokongan baharu untuk pinggir selatan blok itu dalam melunaskan hutang apabila ECB menaikkan kadar faedah buat kali pertama sejak 2011.
Matawang Euro mengukuh 0.22% kepada paras dagangan 1.0521. Indeks US dolar yang mengukur matawang US dolar berbanding enam matawang utama pula sust 0.24% kepada paras dagangan 104.235.
Dolar kehilangan 0.6% kepada 0.96335 franc Swiss, manakala sterling meningkat 0.4% kepada $1.2273.
Bitcoin mata wang kripto utama sedikit berubah dengan didagangkan pada $20,600.50, naik lebih 5% daripada paras terendah yang dikecapi pada tempoh hari.
Pengerusi Fed Jerome Powell akan memberi keterangan di hadapan Senat dan Dewan pada hari Rabu dan Khamis minggu ini.


Debaran Keputusan Mesyuarat Polisi BOC, USD/CAD Bakal Menjunam?

Dagangan dolar Kanada memanfaatkan peluang untuk mengukuhkan nilainya menjelang mesyuarat dasar monetari bank pusat pada sesi New York malam nanti.
Bank of Canada (BOC) dijangka bakal mengekalkan kadar faedah di paras 1.75% tidak berubah untuk mesyuarat polisi edisi Disember.
Gabenor BOC, Stephen Poloz pada kenyataannya sebelum ini menyatakan bahawa polisi monetari kini adalah bertepatan untuk situasi ekonomi semasa Kanada.
Namun begitu, pelabur turut berhati-hati menantikan keputusan mesyuarat OPEC untuk tindakan pengurangan pengeluaran bekalan minyak mentah yang bakal pengaruhi dagangan Loonie.
Sementara dolar Amerika Syarikat didagangkan lemah ekoran sentimen berisiko rundingan dagang AS-China, pergerakan harga pada carta pasangan matawang USD/CAD menunjukkan penurunan harga.
Pengukuhan dolar CAD telah kembali menekan harga dari paras ketinggian 1.33200 pada zon resistance semalam sehingga turun melepasi garisan sokongan Moving Average 50 (MA50) yang memberi isyarat kecenderungan penurunan harga.
 Pada sesi Eropah hari ini, harga dilihat membuat penurunan dan cuba melepasi paras terendah harian semalam menguji paras 1.32800.
Penurunan harga dilihat akan menuju zon RBS (resistance become support) pada 1.32700 untuk menguji zon tumpuan tersebut sebelum turun ke paras lebih rendah.
Namun jika dolar Kanada kembali diniagakan lemah berbanding USD semula, harga bakal kembali menguji semula paras resistance pada ketinggian 1.33200 semalam.
Kenaikan lebih tinggi dilihat akan menuju paras ketinggian pada 1.33400 yang merupakan paras resistance bagi dagangan Oktober lalu.
Lihat gambar carta pasangan matawang USD/CAD di bawah untuk rujukan analisis teknikal anda.


Ini Pesanan Untuk Yang Sudah Trade Forex Hampir 5 Tahun, Tapi Masih Tak Profit Lagi

Mungkin ramai yang fikir, kenapa aku dah lama dalam bidang ini tapi masih belum berjaya buat profit. Setiap bulan pasti rugi. Tak tahu ilmu mana yang betul, cara apa yang salah. Yang tahu asyik rugi berturut-turut. Hairan betul. Apa yang kurang?
Ya ada satu lagi part anda kurang. Inilah sebab anda masih belum berjaya. Iaitu ‘mindset’. Mindset perlu betul. Teruskan baca di bawah, sebab kami nak tuned mindset anda yang sudah “berkarat”, sebab dah 5 tahun dah trade tapi masih mengeluh rugi.
#Pertama : Berhenti apa yang anda tengah buat sekarang.
Reset balik semua. Jika ada akaun forex yang masih jalan dan kadang-kadang profit, kadang-kadang Stop Out. Sila closed semua position dan relax. Bertenang. Cara paling bagus untuk reset minda adalah stop dulu trade seminggu. Buat kerja lain. Ini nak bagi anda dapat berfikir dengan tenang tanpa dipengaruhi emosi.
#Kedua : Pastikan pada masa ini anda dah betul-betul “fresh”.
Lupakan apa yang anda pernah baca dan pernah kaji. Teknik itu. Teknik ini. Tambah-tambah teknik yang guna indicator mengarut-mengarut.
Set balik minda anda. Ada 3 perkara asas utama dalam forex yang perlu dikuasai. Semua ini sama sahaja satu dunia. Ia bukan teknik baru. Ia teknik asas. Fahamkan asas dahulu.
1. Analisa Teknikal
2. Analisa Fundamental
3. Pengurusan Risiko dan Emosi
Semua perkara ini anda kena kembali belajar yang asas. Kalau perlukan bantuan tentang segala perkara asas, ini masa terbaik untuk anda tidak teragak-agak lagi membelanjakan sedikit duit untuk melabur dapatkan ilmu forex trading yang betul di sini.
#Ketiga : Kena faham yang Trade Forex ni adalah sebuah bisnes.
Dalam bisnes. Kita tak boleh asyik nak cepat kaya, sebab ia akan kelabukan mata kita untuk buat silap. Jadi target yang anda nak berjaya “KONSISTEN” dan setkan minda anda “sikit pun tak apa”, janji konsisten dan belajar. Ini adalah “Long Term” business. Delay gratification anda. Slow-slow cuba.
Biar lambat, dari bazir masa bertahun-tahun, macam sebelum ini.
Anda dah ada duit dari gaji dan sebagainya, ini bukanlah lagi masa sesuai untuk generate duit. Nanti lepas tahun ke-2 dah betul-betul push, baru mula generate duit dari trading.
Masa itu nanti, anda adalah “king”!
#Keempat : Develop Trading System
Selepas tahu asas forex, FA, TA, MM. Sila develop trading sistem dan test banyak kali sistem tersebut di demo akaun. Nak tahu, menjadi ke tak. Boleh buat profit ke tak. Kalau di Akaun Demo pun Stop Out, macam mana nak trade akaun real kan?
Trading system mungkin ada di ajar di mana-mana sahaja, macam di kelas forex ke, dari rakan ke. Tapi pastikan dapat sesuaikan dengan diri anda dengan trading system tersebut.
 Percayalah, ia perlukan sedikit masa untuk anda dapat tuned betul-betul “ngam” dengan diri anda. Sekurang-kurangnya perlukan lebih 3 tahun nak betul-betul dapat sebuah trading system tersendiri yang sesuai dengan habit.
#Kelima : Tanam dalam minda – “Hard Work”
Hard work. Perlu kerja keras, mengkaji pasaran, baca berita-berita terbaru di INTRADAY.my setiap hari, jangan terlepas! Catit journal untuk Money Management. Tanda pada log, jika ada kesilapan dan sebagainya.
Anda mungkin nampak ada trader lain, relax trade tepi pantai, bawak kereta mewah dan sebagainya. Tetapi kena ingat yang mereka mungkin sudah lalui apa yang anda lalui dulu, segala usaha dan hard work merekalah yang membawa mereka ke tahap tersebut. Renung balik, adakah anda sudah cukup “kerja keras untuk berjaya?”
#Keenam : Letak Time Frame business ini.
Ada orang rasa sesuai jadi forex trader, ada yang tidak. Ada orang just nak trade sebab boleh gamble saja. Jadi anda kena tahu, bisnes trade forex ni juga perlukan satu jangka masa yang lama. Ia perjalanan yang jauh.
Kenapa ramai yang rugi? Sebab mereka nak kaya cepat, suka gamble, dan tak sabar.
Jadi plan awal-awal. Letak balik Time Frame 2 atau 3 tahun nak betul-betul dalam bidang ini. Try maintain demo 6 bulan dengan sabar. Lepas tu start kecil-kecil dengan cuba konsisten dari amount modal sekitar USD1,000. Target lepas 2 tahun baru deposit betul-betul selepas dah stabil.
Semua makan masa, lebih baik disiplin dari mula. Jimat masa. Jika dah lama sangat, mungkin dah tahun 2020, dan anda masih rugi. Jadi ini mungkin tidak sesuai untuk anda. Sama ada anda tiada rezeki atau anda memang masih tidak berubah perangai dan cara dan mentaliti anda trading forex.
#Ketujuh : Jangan terfikir untuk berhenti kerja.
Ramai yang beranggapan bahawa asyik rugi sebab tak fokus. Jadi kena resign dari makan gaji pula. Jangan! Luangkan sedikit masa belajar forex di waktu malam, lepas balik kerja. Tetapi ingat, jangan cari pasal berhenti kerja yang telah bagi income stabil kepada anda.
Ia akan menganggu emosi anda. Lagi susah!
Urus masa, cari peluang masa belajar, cari system trading dan sesuaikan jadual kerja. Kalau masa pun tak dapat nak urus, macam mana nak uruskan “bisnes trade forex” yang lebih mencabar ni?
#Kelapan : Cuba bertahan dan konsisten
Duit akan datang kemudian. Perlu bertahan dan konsisten. Bina portfolio sebagai seorang professional trader.
Inilah goal dalam forex trading ini. Iaitu nak konsisten trading dan bertahan. Nanti jalan yang sukar akan menjadi mudah apabila dah biasa. Ia perlukan masa. Jadi anda perlu ada motivasi yang kuat untuk bertahan dan konsisten.
Semoga ini akan membantu anda dalam trading! Ok, lagi dua tahun, anda pasti akan berjaya. Kami cabar ni! Ramai dah lalui, ia bukanlah satu perkara yang mustahil!
Nah, klik sini untuk baca lebih banyak tips trading forex yang power-power kami sediakan. – KLIK SINI


Selera Pelabur Terhadap Logam Kuning Semakin Bertambah Gara-Gara Faktor Ini!

Harga emas melonjak lebih tinggi pada Selasa dalam sesi Asia selepas Bank of Japan dijadualkan akan mengeluarkan pandangan mengenai dasar monetari terbaru minggu ini. Dalam masa yang sama, tumpuan pelabur juga diberikan kepada mesyuarat dasar Fed yang akan membentangkan tentang prospek pertumbuhan ekonomi.
Harga emas melonjak lebih tinggi dalam sesi Asia sebanyak 0.31 peratus kepada $1,199.65 satu troy ounce. juga di Comex, silver futures dijadual meningkat sebanyak 0.21 peratus manakala copper futures jatuh 0.11 peratus. Selain itu, pasaran pengimport utama iaitu China juga ditutup sehingga Khamis sempena cuti Tahun Baru Cina.
Semalam, harga emas melonjak di Amerika Syarikat selepas US Dollar terjun berikutan kebimbangan gara-gara larangan perjalanan ke Amerika Syarikat bagi tujuh buah negara Islam. Kelemahan ini terus meningkatkan selera pelabur terhadap logam berharga dengan jangkaan bahawa Fed akan mengambil langkah berhati-hati di dalam mesyuarat dasar nanti.
Selera terhadap emas semakin meningkat semenjak Trump menggantung perjalanan masuk dari Syria, Iraq, Iran dan empat buah negara Islam lain pada Jumaat kerana langkah tersebut membantu melindungi rakyat Amerika Syarikat dari serangan pengganas. Perintah eksekutif Trump tersebut telah membawa protes besar-besaran di bandar AS dan mencetuskan tindak balas global, serta meningkatkan kebimbangan tentang kesan yang berpotensi menggugat kestabilan dasar Trump.
 Selain mesyuarat FOMC, pasaran juga sibuk dengan beberapa data penting lain yang bakal diumumkan sepanjang minggu ini.
Dalam sesi dagangan sebelum ini, US Dollar jatuh lebih 1 peratus berbanding Yen pada Isnin berikutan larangan yang diberikan oleh Donald Trump dikhuatiri akan menambah kebimbangan terhadap dasar Trump yang berpotensi memberi kesan kepada ekonomi.
Data perbelanjaan pengguna AS dilaporkan meningkat sebanyak 0.2 peratus pada bulan November dan pendapatan peribadi meningkat sebanyak 0.3 peratus.
Dasar Imigresen Trump Terus Menghantui Sesi Dagangan Matawang Greenback


Analisis Teknikal GBP/USD – Timeframe H1 – 28/2/2018

Seperti jangkaan, penurunan GBP/USD berjaya mencapai target harian ke sekitar 1.3870 semalam dan ketika ini potensi masih ke arah bearish dan dijangkakan ia berpotensi melakukan retracement ke sekitar 1.3835 atau ke 1.4000 sebelum meneruskan lagi penurunan.
 Jika breakout Key Support hari ini 1.3870, ia berpotensi tinggi untuk mencapai ke level support seterusnya iaitu 1.3800 atau lebih rendah. Oleh itu, selagi ia tidak breakout trendline bearish H4 semalam, potensi masih bearish secara teknikalnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal USD/JPY – Timeframe H1 – 12/3/2018

Pasangan matawang USD/JPY melemah sejak awal pagi dan jika diperhatikan secara teknikal, ia telah melakukan pullback ke sekitar Key Support Zone dan kembali bullish. Setakat analisis ini, ia telah bullish hampir 30 pips ketika ini dan sekiranya ia masih gagal untuk breakout Key Support Zone, USD/JPY berpotensi untuk meneruskan lagi kenaikan.
 USD/JPY dijangkakan mencapai harga 107.00 dan jika breakout ia akan mencapai ke level resistance seterusnya iaitu 107.30 atau lebih tinggi lagi bagi membentuk new HH. Oleh itu,selagi ia tidak breakout Key Support Zone, potensi masih ke arah bullish dan jika breakout Key Support tersebut, peluang untuk ‘short’ di retracement ke harga lebih rendah adalah tinggi.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Debaran Menjelang Mesyuarat FOMC Mendorong Pergerakan Pasif Pasaran

Pasaran kewangan bergerak pasif pada hari ini dengan tumpuan utama pelabur lebih terarah pada keputusan mesyuarat mesyuarat FOMC pada awal pagi Khamis.
Sesi Asia hari ini menyaksikan dagangan Aussie yang sedikit melonjak berjaya mematahkan siri penurunan harga berbanding dolar Amerika Syarikat sejak dua minggu lalu. Kenaikan didorong oleh bacaan inflasi Australia untuk suku kedua 2019 yang mencatatkan kadar yang lebih tinggi berbanding jangkaan kenaikan oleh pasaran.
Sementara, dolar New Zealand pula merosot ekoran terkesan oleh data tinjauan keyakinan perniagaan ANZ untuk bulan Julai yang terus menurun.
Dolar Kanada pula mendatar selepas mencatatkan peningkatan sejak sesi semalam didorong oleh faktor ketegangan di Timur Tengah yang masih berlarutan yang telah meningkatkan harga minyak mentah dalam pasaran.
Perkembangan di Eropah, bacaan data-data ekonomi yang menghiasi pasaran pada sesi Eropah hari ini dilihat bercampur-campur dan tidak berjaya menyokong kenaikan pada dagangan dolar Euro. Euro berjaya mencatatkan sedikit kenaikan berbanding dolar Amerika pada minggu ini yang mendatar ekoran debaran pasaran menantikan keputusan FOMC awal pagi nanti.
 Manakala Pound Sterling terus diniagakan rendah dalam pasaran dengan peningkatan terhadap jangkaan Britain akan berdepan situasi Brexit tanpa perjanjian.
Pasaran tidak meletakkan harapan walaupun pemimpin Parti Demokratik Ireland Utara, Foster menyatakan mereka masih kekal fokus untuk mencapai kesepakatan perjanjian Brexit.
Dilaporkan rundingan perdagangan antara Amerika Syarikat dan China yang berlangsung selama 2 hari di Shanghai telah berakhir. Wakil rundingan dari Amerika Syarikat dikatakan telah langsung menuju ke lapangan terbang untuk berlepas pulang.
Pasaran akan menunggu kenyataan rasmi dikeluarkan oleh kedua-dua pihak rundingan untuk petunjuk baru terhadap sentimen pasaran.
Untuk data ekonomi, pada jam 8.15 malam laporan data pekerjaan ADP NFP yang mengukur pertambahan pekerjaan bagi sektor swasta di Amerika Syarikat akan mencuri tumpuan pelabur pada malam ini. Bacaan data akan memberi petunjuk awal terhadap laporan pekerjaan NFP pada jumaat.
Dan seterusnya, data pertumbuhan GDP Kanada pula akan menyusul dengan pasaran menjangkakan angka bacaan akan mencatatkan sedikit penurunan kepada 0.1% berbanding bacaan 0.3% sebelum ini.


Perhatian Pelabur! Sila Siap Sedia Untuk Minit Mesyuarat FOMC Nanti

Dolar Amerika kekal didagangkan lebih tinggi, walaupun telah mula memaparkan penurunan pada sesi Eropah ketika tumpuan pasaran kini terarah kepada penerbitan laporan minit mesyuarat FOMC pada awal pagi Khamis.
Indeks dolar yang mengukur kekuatan dolar greenback berbanding sekumpulan matawang utama diniagakan di sekitar harga 93.00 pada awal sesi Eropah.
Pelabur akan melihat dengan teliti petujuk mengenai garis masa Federal Reserve (Fed) untuk pengurangan dalam pembelian aset dan kenaikan kadar faedah yang telah dibincangkan pada mesyuarat polisi baru-baru ini.
Sementara dolar loonie pula kembali didagangkan stabil setelah menyusut rendah berbanding USD, dengan pelabur kini turut menantikan penerbitan data inflasi Kanada pada malam ini.
 Dolar kiwi terus didagangkan di bawah tekanan selepas menyentuh paras terendah 9 bulan berbanding USD pada sesi sebelum ini susulan keputusan Reserve Bank of New Zealand (RBNZ) yang mengekalkan kadar faedah tidak berubah pada mesyuarat polisi yang berlangsung hari ini.
Keputusan itu dibuat susulan perintah berkurung yang dilaksanakan di seluruh New Zealand setelah beberapa kes jangkitan Covid-19 disebabkan varian Delta telah dikesan di negara itu pada Selasa.
Selain itu, dolar Aussie turut didagangkan suram di tengah ketidaktentuan pasaran berikutan kes Covid-19 dan prestasi lemah pasaran saham Asia disebabkan pengetatan peraturan oleh China ke atas penguasaan sektor teknologinya.
Dalam pada itu, matawang euro terus berlegar di sekitar paras terendah sejak November 2020 yang dicapainya pada sesi Asia, dengan didagangkan pada 1.17200 berbanding greenback.


Ini Yang Terjadi Kepada Matawang Utama Dalam Sesi Eropah Yang Semua Trader Perlu Tahu!

Dollar memantapkan kedudukan berhampiran puncak tertinggi pada Rabu setelah berehat seketika berikutan cuti umum di AS.
Matawang Yuan di offshore market pula jatuh kepada rekod terendah. Pelabur matawang terbabit sedang bergelut dengan aliran keluar yang meningkat mendadak setelah Trump memenangi pilihanraya.
Index Dollar pula didagang rendah dalam sesi ini selepas mencapai tahap tertinggi sejak tahun 2003 dalam sesi sebelum ini.
Pada Rabu, US Dollar kekal dicatat menguat berbanding kedua -dua matawang iaitu Euro dan Yen menjelang cuti umum sebelum ini.
 EUR/USD, 30 minit
USD/JPY, 30 minit
Euro kekal kurang menyerlah apabila matawang itu terus diserang oleh risiko-risiko politik menjelang pilihanraya Perancis dan Jerman yang bakal diadakan pada tahun hadapan.
Aktiviti Ekonomi di Zon Eropah Meningkat Pada Oktober


PM May Kalah Majoriti Undian Brexit, Namun Sterling Melonjak

202 bersetuju, 432 tidak bersetuju. Itu adalah keputusan undian akhir Brexit yang dinantikan seluruh pelabur seluruh dunia yang merekodkan antara kekalahan terburuk dalam sejarah kerajaan Britain. Perdana Menteri Britain, Theresa May gagal mendapat sokongan pada undian di Dewan Parlimen semalam dengan majoriti perbezaan undian sebanyak 230 undian tidak bersetuju terhadap pelan perjanjian Brexit beliau. Beberapa jam sebelum undian tersebut bermula, jangkaan kuat terhadap kekalahan PM May oleh pasaran telah membuatkan nilai matawang Sterling terus mengalami kejatuhan sehinggalah keputusan undian diumumkan. Namun, setelah keputusan diketahui dan sememangnya undian tidak memihak kepada PM May, nilai matawang Sterling mula melonjak semula. Ini memberi tanda tanya terhadap pelabur terhadap pergerakan pada nilai Sterling yang sepatutnya melemah.
Matawang Sterling telah mengalami kejatuhan sebelum keputusan undian diumumkan lagi. Setelah kepastian terhadap keputusan tersebut terjawab, penganalisis berpendapat para pelabur terus mengambil dahulu keuntungan terhadap posisi jualan dagangan Sterling. Kenaikan pada nilai Sterling juga adalah didorong oleh harapan terhadap Kesatuan Eropah untuk merundingkan semula perjanjian tersebut. Sebelum ini juga, Kesatuan Eropah dilaporkan bersedia untuk memberi penangguhan Brexit sehingga Julai di mana akan dilanjutkan tempoh masa sekitar tiga hingga empat bulan dari tarikh asal iaitu pada 29 Mac yang ditetapkan sebelum ini dan akan kembali memberi peluang terhadap PM May untuk membuat persiapan. Persediaan di Brussels dan juga penetapan tarikh baru tersebut akan kembali meningkatkan nilai Sterling. Penangguhan tempoh masa akan memberi peluang kepada rundingan semula walaupun Kesatuan Eropah telah menolak pelan perjanjian Brexit. Antara pilihan lain adalah referendum kedua atau pun pilihanaraya baru. Namun begitu, dagangan Sterling dalam jangka masa terdekat ini dijangka akan terus bergelora dan pelabur akan berwaspada terhadap pergerakan volatile harga.
 Dalam perkembangan lain, selain terkesan daripada isu penolakan perjanjian Brexit PM May, dagangan EURO turut mendapat tekanan oleh laporan kerajaan Jerman yang menyatakan pertumbuhan ekonomi menguncup pada kadar 1.5% pada tahun 2018. Angka tersebut menunjukkan kadar terendah pada pertumbuhan GDP untuk ekonomi terbesar zon Eropah itu dalam tempoh lima tahun. Penganalisis menyatakan pendapat bahawa dengan gambaran ekonomi Jerman yang berdepan tekanan, akan menambahkan lagi keraguan untuk bank pusat European Central Bank (ECB) unutk menaikkan kadar faedah pada tahun 2019.
Sementara itu, nilai matawang dollar USD masih dilihat bergerak stabil walaupun Jabatan Buruh Amerika Syarikat melaporkan harga pengeluar jatuh untuk bulan Disember paling rendah dalam tempoh dua tahun dan memberi isyarat terhadap kebimbangan pada kadar inflasi di Amerika Syarikat.


Harga Emas Dan Minyak Terus Meningkat, US Dolar Menyusut – Sesi Asia

Forex
US dolar dibuka sedikit rendah berbanding matawang utama dalam sesi dagangan Asia pada hari Khamis.
Indeks US dolar yang mengukur kekuatan matawang greenback berbanding enam matawang menyusut sedikit sebanyak 0.01% kepada 92.66 dalam sesi dagangan Asia pada hari Khamis setakat jam 10.25 a.m.
Hasil bon US juga jatuh daripada paras tertinggi dan US dolar didagangkan sedikit berbanding biasa.
Matawang Euro pula mengukuh sebanyak 0.08% berbanding US dolar kepada 1.1906.
Matawang yen mengukuh, apabila US/JPY menyusut sebanyak 0.02% kepada 113.18.
Minyak
 Harga minyak kembali melonjak naik dalam sesi dagangan Asia pada hari Khamis.
Minyak mentah WTI (West Texas Intermediate) bagi kontak penghantaran Disember naik sebanyak 0.20% kepada $59.76 setakat jam 10.25 a.m.
Minyak Brent pula yang didagang ICE Future Exchange di London naik sebanyak 0.29% kepada $66.11 setong setakat jam 10.25 a.m.
Peningkatan harga minyak didorong oleh faktor aktiviti perdagangan yang lemah menjelang tahun baru.
Menurut pelabur, keadaan pasaran agak ketat berikutan usaha pemotongan pengeluaran minyak oleh OPEC dan non-OPEC termasuk Rusia.
Emas
Harga emas terus meningkat pada hari Khamis dalam sesi dagangan Asia berikutan kelemahan matawang US dolar.
Emas dalam niaga-hadapan (futures) di Comex mencatat peningkatan sebanyak 0.02% pada hari Khamis kepada $1,291.60 setakat jam 10.25 a.m.


Analisis GOLD – Cubaan Mendaki Gagal, Emas Tersangkut Di Paras $1,930

Harga emas pada dagangan Selasa semalam seperti ingin meneruskan pendakian lebih tinggi, namun terhalang di paras $1,930.
Mata wang US dolar yang mempengaruhi pergerakan emas didagangkan suram semalam susulan pasaran Amerika Syarikat (AS) juga ditutup.
Penganalisis menjangkakan situasi tenang dari awal minggu akan berubah coraknya menuju penghujung minggu dengan data-data berimpak tinggi yang akan diterbitkan antaranya laporan minit FOMC dan pekerjaan NFP AS.
Memerhati pada carta harga XAU/USD, harga yang melonjak melepasi paras 1920.00 di awal minggu mencapai paras 1930.00.
Pada Selasa semalam, harga masih tidak berjaya melepasi paras 1930.00 tersebut yang menjadi rintangan semasa buat harga.
Namun, harga dilihat masih beredar di atas paras sokongan Moving Average 50 (MA50) pada rangka masa 1 jam di carta XAU/USD tersebut yang memberi petunjuk pergerakan harga masih bullish.
 Pergerakan harga hari ini (Rabu) hingga setakat sesi Eropah dilihat sedikit susut ke paras 1920.00 namun melantun semula.
Sekiranya kenaikan harga berjaya diteruskan melepasi rintangan 1930.00, harga akan cuba untuk melepasi pula paras 1940.00 sebelum menuju zon tumpuan sebelum ini yang berada pada 1950.00.
Namun jika harga menjunam di bawah paras 1920.00, akan menjadi isyarat awal untuk harga melanjutkan penurunan ke zon support 1900.00 yang dicecah minggu lalu.
Penurunan lebih rendah selepas petunjuk bearish yang jelas boleh mendorong harga cecah sehingga ke sekitar 1870.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Yang Terjadi Pada Pasaran Ketika Menjelang Keterangan Powell

Dolar greenback memanfaatkan peluang kenaikan sebagai safe haven di tengah-tengah kebimbangan pasaran terhadap risiko kemelesetan susulan langkah agresif bank-bank pusat untuk membendung inflasi.
Pengerusi Federal Reserve (Fed) akan memberi keterangan di hadapan Senat pada sesi New York mengenai tindakannya minggu lepas untuk menaikkan kadar faedah.
Powell sebelum ini telah memberi amaran mengenai risiko kemelesetan di Amerika Syarikat ekoran tindakan bank pusat untuk meningkatkan kadar.
Sementara itu, Presiden Fed Richmond, Thomas Barkis memberitahu beliau tidak melihat ekonomi AS akan mengalami pertumbuhan stabil dalam tempoh sekurang-kurangnya dua tahun akan datang.
 Mata wang sensitif risiko, dolar Aussie dan New Zealand memaparkan penyusutan lebih rendah setelah terkesan dengan kesuraman sentimen pasaran dan pengukuhan US dolar.
Dalam pada itu, peningkatan berterusan inflasi di UK pada bulan Mei menandakan rakyat akan terus berada dalam tekanan kos sara hidup yang tinggi.
Ini menyebabkan pound sedikit menurun susulan penerbitan data tersebut, tetapi pada masa yang sama turut disokong oleh jangkaan bank pusat England (BOE) akan melaksanakan satu lagi siri kenaikan kadar faedah untuk mengekang inflasi.
Di samping itu, dagangan euro kekal terbatas apabila impak positif daripada komen penggubal dasar Bank Pusat Eropah (ECB) mengenai potensi kenaikan kadar lebih besar pada bulan September, kembali memudar apabila risiko mengambil alih pasaran.


EUR/USD Sudah Mulakan Langkah Untuk Pendakian

US dolar kekal bergerak lemah sehingga ke penghujung dagangan minggu ini dengan pelabur lebih memberi tumpuan terhadap mata wang yang berpulangan tinggi berikutan sentimen optimis pakej rangsangan ekonomi yang lebih besar di Amerika Syarikat (AS) selepas Joe Biden mengambil alih tugas sebagai Presiden AS yang baru.
Penyusutan US dolar telah memberi ruang untuk mata wang Euro meneruskan peningkatan semula selepas mesyuarat polisi bank pusat Eropah semalam.
European Central Bank (ECB) mengekalkan kadar faedah tidak berubah dan menyatakan akan terus memberi sokongan terhadap pemulihan ekonomi.
Walau bagaimanapun, pelabur berhati-hati dengan amaran Presiden ECB, Christine Lagarde berkenaan peningkatan baru pada kes jangkitan Covid-19 di Eropah yang akan mendorong langkah sekatan pergerakan untuk tempoh lebih panjang.
Pada carta harga bagi pasangan mata wang EUR/USD, harga yang turun ke paras 1.20800 pada Rabu lalu kembali pamerkan kenaikan harga semula semalam sehingga ke zon SBR (support become resistance) 1.21500 semula.
Pergerakan di atas paras sokongan Moving Average 50 (MA50) pada rangka masa 1 jam juga turut memberi isyarat untuk trend kenaikan harga semula.
 Jika harga bergerak lebih tinggi melepasi zon SBR 1.21500-1.21800 pada dagangan hari ini, kenaikan dilihat akan menguji zon SBR lebih tinggi pada 1.22000 dan seterusnya ke paras 1.22500.
Namun sekiranya harga menjunam semula dari zon SBR tersebut, penurunan harga dilihat akan kembali menuju zon support mingguan pada 1.20800 sebelum penurunan yang diteruskan berpotensi mencecah sehingga paras 1.20000.
Pelabur akan memantau data PMI pembuatan dan perkhidmatan di Eropah dan AS pada sesi Eropah dan juga sesi New York nanti dan pastinya akan memberi kesan terhadap pergerakan harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pertumbuhan GDP US Positif, Komponen Inflasi Merosot

Pertumbuhan ekonomi (GDP) Amerika Syarikat naik 2.6% pada suku kedua dari 1.2% yang telah dikaji semula pada suku pertama. Ini adalah bacaan pertama dan akan dikaji semula dalam tempoh dua bulan akan datang.
Jangkaan bagi data kali ini adalah bacaan naik sebanyak 2.5% pada suku kedua.
Dalam komponen-komponen data GDP ini, Perbelanjaan Penggunaan Peribadi (Personal Consumption Expenditure, PCE) naik 2.8% pada suku kedua dari 1.9% yang dicatat sebelum ini.
Terdapat juga bacaan positif dalam pelaburan yang meningkat  2.0% berbanding kejatuhan 1.2% dicatat sebelum ini.  Perbelanjaan kerajaan pula menyumbang kenaikan 0.7% selepas merekod kemerosotan sebanyak 0.6% pada suku pertama. Eksport bersih pula hanya memberi sedikit sumbangan, di mana kadar pertumbuhan eksport dan import semakin perlahan dalam tempoh April hingga Jun.
 Data secara keseluruhan dilihat masih tidak mampu mengalihkan keyakinan yang lebih kukuh terhadap pengembangan ekonomi di mana hanya terdapat sedikit bukti kepada tekanan inflasi.
Apabilan dilihat ke dalam komponen-komponen pendapatan yang menjadi proksi kepada pergerakan tren inflasi, data pendapatan peribadi di US meningkat $118.9 billion pada suku kedua berbanding yang dicatat pada suku pertama sebanyak $217.6 billion.
Pendapatan yang semakin rendah adalah disebabkan pengurangan kenaikan dalam kadar gaji.
Pendapatan boleh guna (disposable income) pula hanya meningkat $122.1 billion atau 3.5% pada suku kedua berbanding kenaikan $176.3 billion atau 5.1% yang dicatat pada suku pertama.
Pengurangan dalam data-data pendapatan ini memberi gambaran bahawa tekanan kenaikan kepada inflasi masih lagi lemah dan menyebabkan US dolar lemah sejurus data ini dikeluarkan.


Zon Support $0.7100 Gagal Bendung Kejatuhan Lebih Rendah AUD/USD

Pergerakan harga pada carta pasangan mata wang AUD/USD tampilkan penurunan lebih rendah semula menuju dagangan penghujung minggu.
Pada awal minggu harga telah dilihat membuat penurunan ke zon support 0.71000 namun berjaya melantun membuat peningkatan semula.
Sehingga dagangan Rabu semalam, kenaikan harga dilihat terbatas pada zon harga 0.71800 yang merupakan zon SBR (support become resistance).
Gagal melepasi halangan tersebut, harga menjunam semula semalam ke zon support 0.71000 sehingga ke penghujung sesi New York ekoran reaksi pasaran terhadap mesyuarat FOMC yang memberi kelebihan terhadap US dolar untuk mengukuh.
Juga memberi petunjuk untuk harga menyambung trend bearish sejak beberapa minggu sebelum ini, harga telah bergerak di bawah paras halangan Moving Average 50 (MA50) pada rangka masa 1 jam.
Bersambung pada dagangan sesi Asia pagi ini (Rabu), harga meneruskan lagi penurunan lebih rendah selepas melepasi zon sokongan 0.71000, dan di sesi Eropah, terlihat kenaikan harga semula selepas harga menyentuh ‘lantai’ terbaru sekitar 0.70650.
 Berkemungkinan harga akan menguji zon 0.71000 sebelum untuk membentuk zon SBR (support become resistance) terbaru.
Dan jika harga menyambung semula penurunan, paras tumpuan harga dilihat berada pada paras sokongan sekitar 0.70000 untuk mencatatkan paras terendah terbaru harga bagi tempoh dagangan 7 minggu.
Sebaliknya jika kenaikan harga berjaya lepasi halangan pada zon 0.71000, kenaikan yang diteruskan bakal berdepan pula halangan pada zon SBR 0.71800 yang diuji semalam.
Untuk kenaikan lebih tinggi, zon-zon harga yang bakal diberi perhatian adalah sekitar 0.72300 serta 0.72800 sebelum harga menguji zon ketinggian 0.731000 yang dicapai 2 minggu lalu.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Capai Paras Tertinggi 6 Minggu Pada Penutup 2021

Pergerakan harga pada carta pasangan mata wang EUR/USD berjaya capai paras tertinggi terbaru 6 minggu!
Kenaikan tersebut dicapai pada penutup dagangan 2021 Jumaat lalu di sesi New York didorong oleh faktor penyusutan US dolar sehingga ke penghujung sesi.
Di samping kecairan yang rendah dalam pasaran, aktiviti pengambilan untung (profit taking) dijangka berlaku dalam kalangan pemain pasaran dengan US dolar diramal untuk kembali mengukuh pada tahun 2022.
Ini adalah berikutan isyarat hawkish oleh Federal Reserve (Fed) pada mesyuarat dasar sebelum ini untuk mempercepatkan pengurangan pembelian bon (tapering) dan juga jangkaan untuk kenaikan kadar faedah yang disegerakan.

Pembukaan pasaran di awal tahun yang baru, di sesi Asia pagi Isnin melihatkan penurunan semula harga selepas paras ketinggian sekitar 1.13850 berjaya dicapai pada penutup dagangan minggu lalu mengakhiri tahun 2021.
Penurunan harga dijangka untuk menguji paras sokongan Moving Average 50 (MA50) pada rangka masa 1 jam pergerakan harga di carta EUR/USD sebagai isyarat untuk harga pantul membuat kenaikan semula atau membuat penurunan lebih rendah.
 Sekiranya penurunan lebih rendah berlaku, zon support pada 1.12500 sebelum ini akan kembali diuji setelah zon tersebut berjaya menyokong kenaikan harga untuk beberapa minggu.
Penurunan yang diteruskan bakal menguji zon support utama pada 1.12000 yang menjadi zon terendah dicecah harga pada tahun 2021.
Untuk kenaikan harga pula, zon resistance pada 1.14000 masih menjadi rintangan penting untuk diuji harga sebelum meneruskan kenaikan ke paras lebih tinggi.
Paras ketinggian lebih tinggi dilihat pada 1.14500 iaitu 50 pips lebih tinggi bakal menjadi tumpuan sekiranya rintangan pada 1.14000 berjaya ditembusi.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Jualan Runcit AS Akan Jadi Tumpuan Kepada GBP/USD

Memeriksa kepada carta pergerakan harga GBP/USD, harga dilihat kekal bergerak secara mendatar dan perlahan di atas zon sokongan pada 1.34000 pada sesi pembukaan dagangan awal minggu (Isnin).
Corak pergerakan harga masih lagi menyaksikan trend bearish meskipun harga memberi isyarat awal untuk perubahan trend setelah harga didagangkan di atas paras halangan Moving Average 50 (MA50).
Seperti yang dijangkakan, harga perlulah terlebih dahulu menguji dan mengatasi trendline resistance untuk mempamer bayangan lonjakan yang jelas untuk harga terus membuat peningkatan lebih drastik.
Pelabur masih menanti perkhabaran terbaharu mengenai pasca Brexit yang boleh merancakkan lagi pergerakan matawang Pound setelah peroleh sedikit khabar gembira pada perbincangan semalam.
Peningkatan angka wabak Covid-19 yang kembali menular di United Kingdom turut menghantui pasaran yang masih terkesan dengan langkah dovish yang dilaksanakan oleh bank pusat England (BOE).
Sementara itu, menjadi tumpuan utama pelabur adalah terbitan data jualan runcit Amerika Syarikat (AS) yang bakal diterbitkan pada sesi New York malam ini dan dijangka akan beri impak besar kepada pergerakan harga.

 Sekiranya harga pada carta GBP/USD papar semula momentum penurunan, pertama kali zon sokongan 1.34000 akan kekal sebagai sasaran untuk ditembusi sebelum menyusut ke paras yang lebih rendah.
Penyusutan yang ketara bakal memperlihatkan harga menuju ke paras terendah 2021 yang dicatatkan pada minggu lalu sekitar 1.33600 untuk terus mengekal trend penurunan 4 minggu secara berterusan.
Jika pergerakan harga berjaya menampilkan lonjakan, trendline resistance dijangka akan menjadi fokus pelabur untuk diatasi yang berpotensi menguji zon SBR (support become resistance) pada 1.35000.
Lonjakan lebih garang berkebarangkalian akan menuju ke zon SBR berikutnya 1.36000 yang mungkin bakal menyaksikan trend kenaikan yang ketara.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Isu Apa Yang Sedang Melanda Halcon Resources Corp Sekarang? Jom Baca Artikel Ini!

Halcon Resources Corp yang merupakan pengeluar minyak di Texas dan North Dakota, memfailkan perlindungan muflis bab 11 pada Rabu.
 Syarikat itu menyenaraikan aset dan liabiliti yang bernilai kira-kira $ 1 billion hingga $ 10 billion, menurut satu kenyataan kepada US Bankruptcy Court bagi daerah Delaware.
Pada bulan Mei, Halcon menyatakan hasrat untuk memfailkan plan penstrukturan semula yang akan menghapuskan $1.8 billion hutang. Hasrat ini bagi menjamin Halcon Resources terus survive pada masa akan datang berikutan penurunan harga minyak.


Sentimen Terkini Pasaran Forex Pada Sesi Dagangan Asia

US dolar mengukuh ke paras tertinggi 4 bulan lalu pada hari Selasa berikutan didorong oleh peningkatan hasil kewangan bon dan data ekonomi US yang kukuh.
Indeks US dolar mengukuh sebanyak 0.04% kepada 92.65 setakat jam 10.00 a.m.
Matawang dolar itu melonjak naik namun matawang Euro menyusut sehingga di bawah paras $1.19 buat pertama kali pada tahun ini. Hal ini disebabkan data tempahan industri Jerman yang lemah daripada jangkaan dann sentimen pelabur di zon Eropah.
 Indikator ekonomi yang perlahan menambah pandangan bahawa jangkaan terhadap peningkatan kadar faedah oleh ECB semakin mengecil. Sentimen ini telah mengheret kepada penyusutan matawang Euro.
Presiden US, Donald Trump mengatakan bahawa beliau akan mengumumkan keputusan pada hari Selasa tentang perjanjian nuklear dengan Iran, dimana beliau telah berulang kali mengancam agar tidak meneruskan projek nuklear tersebut.
Pengukuhan hasil bon US dan data ekonomi yang kukuh telah mendorong pengukuhan US dolar pada minggu ini. Manakala, data pekerjaan bercampur.
USD/JPY masih menyusut tetapi pada kadar 0.11% kepada 108.98. AUD/USD menyusut sebanyak 0.19% kepada 0.7501.


Sentimen Terkini Pasaran Forex Setakat Pada Malam Ini, Euro Menjunam

Matawang US dollar menguat berbanding beberapa matawang utama yang lain pada awal sesi New York hari Isnin. Dalam masa yang sama Euro pula tertekan apabila menjunam berbanding matawang global yang lain berikutan ketidaktentuan politik Itali.
EUR/USD setakat ini telah mencatat kejatuhan 120 pip dari paras tertinggi Isnin dengan EUR/JPY jatuh sebanyak 160 pip.
Indeks US dollar yang mengukur kekuatan matawang greenback berbanding matawang utama yang lain naik 0.27% setakat pada pukul 9.37 malam.
Major pair EUR/USD membuat penurunan sebanyak 0.29% dengan GBP/USD naik sebanyak 0.09%. USD/JPY pula susut 0.08%, USD/CAD naik 0.11% dengan USD/CHF membuat kenaikan sebanyak 0.43%. AUD/USD dan NZD/USD masing-masing merekodkan kenaikan 0.07% dan 0.46%.
Matawang paling kuat setakat ini adalah matawang NZD dan matawang paling lemah adalah Euro dan CHF. Dengan menggabungkan matawang paling kuat dan lemah, pair EUR/NZD jatuh sebanyak 0.71% dengan CHF/NZD jatuh sebanyak 0.96% setakat pada pukul 9.42 malam.
 Disebabkan ketidaktentuan politik di Itali, indeks-indeks saham Eropah juga turut meleset dengan kejatuhan lebih banyak berlaku dalam pasaran Itali. Kejatuhan ini secara tidak langsung menyebabkan Switzerland yang banyak bergantung dari segi ekonomi kepada Eropah juga turut tertekan dari segi ekonomi. Jelas dilihat matawang CHF juga turut membuat kejatuhan.
Awal hari ini, Presiden Sergio Mattarella bertemu dengan Carlo Cottarelli iaitu bekas pegawai IMF. Khabar angin bertiup kencang bahawa Presiden mungkin akan menjadikan Cottarelli sebagai perdana menteri selepas Guiseppe Conte meletak jawatan apabila Presiden tidak mahu mengiktiraf Paolo Savonna sebagai menteri ekonomi.
Kemudian, Presiden Mattarella telah melantik Cottarelli sebagai perdana menteri sementara dan parti 5-star movement dan League Party mengancam tidak akan mengundi Cottarelli.
Kecelaruan ini menjadikan Presiden Mattarella tiada pilihan kecuali mengadakan semula pilihanraya.
Selain itu, ketidaktentuan politik juga berlaku di Sepanyol yang mengaitkan Perdana Menteri Mariano Rajoy dengan rasuah. Beliau dikatakan perlu berhadapan dengan undi tidak percaya disebabkan dakwaan rasuah.


Update Terkini Matawang Utama Khas Buat Trader Sesi Asia!

Yen melemah di Asia pada Khamis berikutan kebanyakan pelabur menunggu mesyuarat dasar monetari Bank of Japan yang bakal diadakan minggu depan.
USD/JPY meningkat 0.05%, manakala AUD/USD melonjak 0.09%.
USD/JPY, 30 minit
AUD/USD, 30 minit
Dalam mesyuarat dasar yang dijadual 21 September nanti, pasaran menjangkakan BoJ akan mengambil langkah rangsangan tambahan, serta langkah lanjut yang berkaitan dengan kadar faedah negatif.
Gabenor BoJ, Haruhiko Kuroda bakal mengumumkan langkah-langkah kajian semula kesan daripada mesyuarat yang lepas. Hal ini kemungkinan berpunca daripada desakan Perdana Menteri Jepun, Shinzo Abe yang ingin mendapatkan gambaran yang lebih jelas mengenai pilihan dasar yang berkesan.
 Goldman Sachs menjangkakan BoJ akan mengekalkan langkah rangsangan semasa serta membuat penilaian komprehensif bagi hala tuju yang lebih jelas.
Sebelum itu di New Zealand, KDNK New Zealand suku kedua mencatat angka 0.9% bagi jangka masa suku ke suku melemah dari angka sebelum ini. RBNZ dijangka akan mengkaji semula kadar tunai pada 22 September nanti.
NZD/USD didagang menurun 0.06% selepas data tersebut dikeluarkan.
NZD/USD, 30 minit
US Dollar yang mengukur kekuatan Greenback kali terakhir dinilai pada 95.33.
Semalam, yen berundur ke paras terendah dalam tempoh bebrapa minggu selepas ura-ura menganai pelonggaran dasar tersebar luas.
Dalam masa yang sama, US Dollar dicatat stabil berbanding matawang utama yang lain disamping ketidakpastian jangkaan kenaikan kadar oleh Fed.


Masih Tiada Yang Selamatkan, USD Kekal Tenggelam!

Pergerakan US dolar terus mengecewakan pasaran apabila raja mata wang itu menyusut lebih rendah pada sesi Eropah.
Angka yang menyuramkan dalam data pembuatan Amerika Syarikat telah mendorong jangkaan untuk kenaikan kadar faedah agresif Federal Reserve menurun.
Menurut Alat FedWatch CME, kebarangkalian untuk satu lagi peningkatan 75 mata asas oleh Fed pada November menurun kepada 50% susulan data tersebut.
Hasil perbendaharaan AS 10 tahun juga susut lebih rendah menjauhi paras tertinggi 12 tahun kepada 3.57%.
Ini membuatkan US dolar tidak berdaya untuk mengekalkan pengukuhannya dan mengalah berbanding kebanyakan mata wang utama lain.
 Mata wang pound terus mengukuhkan kedudukan disokong oleh hasrat kerajaan UK yang terbatal untuk melaksanakan pemotongan cukai selepas mendapat kecaman ramai.
Turut mengekori dari belakang adalah mata wang euro yang meningkat lebih tinggi dengan mendapat dorongan daripada kelemahan USD.
Di sisi lain, dolar Aussie juga memanfaatkan kemerosotan US dolar walaupun selepas Reserve Bank of Australia (RBA) mengejutkan pasaran dengan peningkatan lebih kecil dalam kadar faedah.
RBA menaikkan kadar sebanyak 25 mata asas berbanding jangkaan 50 mata asas, menjadikan kadar tunai semasa bank pusat itu berada pada 2.60%.
Sementara itu, dolar kiwi turut meningkat menjelang mesyuarat polisi Reserve Bank of New Zealand pada hari Rabu.


Adakah USD Akan Terus Kuat Selepas Data Inflasi Diterbitkan?

Dolar greenback mengekalkan pengukuhannya di paras ketinggian hampir dua tahun dengan sokongan daripada hasil bon yang lebih tinggi menjelang penerbitan data inflasi Amerika Syarikat pada sesi New York.
Kadar inflasi AS diunjurkan meningkat mencecah 8.5% pada bulan Mac, iaitu tahap tertinggi pernah direkodkan sejak Disember 1981 berikutan lonjakan harga tenaga dan gangguan rantaian bekalan di tengah permintaan yang kukuh.
Penanda aras hasil bon AS 10 tahun terus mencatatkan kenaikan untuk mengukuh di paras tertinggi lebih tiga tahun pada 2.82%, sekali gus membenam mata wang yen lebih rendah.
Yen didagangkan lemah pada 125.50 berbanding US dolar ketika sesi Eropah, dengan pergerakan harga kini menuju ke paras terendah sejak 2002.
 Sementara menantikan data inflasi, pelabur terlebih dahulu akan diperlihatkan dengan laporan sentimen ekonomi tinjauan ZEW pada sesi Eropah. Euro kekal diniagakan suram di paras terendah hampir satu bulan berbanding USD.
Mata wang pound juga melemah, gagal memanfaatkan bacaan data pekerjaan UK yang menunjukkan kadar pengangguran turun ke tahap terendah dua tahun pada bulan Februari kepada 3.8% daripada 3.9% sebelumnya.
Di sisi lain, dolar Aussie dan kiwi terus didagangkan suram ketika pelabur menantikan mesyuarat polisi Bank Pusat New Zealand (RBNZ) yang akan berlangsung pada hari Rabu.
Selain itu, dolar Kanada pula gagal menguat di tengah kebangkitan semula harga minyak mentah berikutan US dolar yang mengukuh.


US Dolar Susut Semula, Ada Ruang Untuk EUR/USD Sambung Kenaikan

Dagangan US dolar menyusut ke paras terendah 1 minggu susulan data ekonomi Amerika Syarikat (AS) yang positif serta harapan terbaru terhadap pelaksanaan pakej rangsangan fiskal AS membuatkan pelabur kembali yakin terhadap prospek pemulihan ekonomi.
Kenyataan oleh Setiausaha Perbendaharaan AS, Steven Mnuchin tentang kemajuan yang baik dalam perbincangan mengenai pakej rangsangan dalam rundingan bersama Speaker Dewan Perwakilan, Nancy Pelosi.
Hal ini telah membuatkan pelabur kembali yakin untuk melabur ke arah pelaburan yang berpulangan tinggi dan membuatkan US dolar sebagai safe-haven kembali dilepaskan.
Di samping itu juga, pelabur juga akan berwaspada terhadap dagangan US dolar menjelang laporan data pekerjaan NFP AS pada Jumaat.
Dapat dilihat US dolar bergerak lemah berbanding beberapa matawang utama pada sesi New York semalam.
Pada carta harga bagi pasangan matawang EUR/USD, harga dilihat cuba untuk membuat penurunan namun sekadar menguji paras sokongan Movong Average 50 (MA50) pada rangka masa 1 jam pergerakan harga sebelum kembali melonjak semula.
 Pergerakan harga lebih mendatar di penghujung sesi New York dan menutup dagangan di sekitar paras 1.17200 yang dilihat sebagai paras support.
Menyambung dagangan di awal sesi Asia hari ini, harga dilihat menunjukkan kenaikan dari paras 1.17200 namun pergerakan masih perlahan.
Kenaikan dijangka akan ke paras lebih tinggi susulan jangkaan penyusutan oleh US dolar pada sesi berikutnya dengan kenaikan akan menuju zon tumpuan pada 1.18000.
Sebaliknya, jika sentimen berubah dan harga kembali turun semula di bawah paras sokongan MA50, harga bakal menjunam semula ke zon support 1.16100.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Masih Ada Harapan Untuk Emas Melonjak Semula?

Dagangan emas pada sesi New York semalam seperti memberi harapan kepada pelabur dengan corak kenaikan yang dipaparkan, namun belum cukup meyakinkan untuk petunjuk bagi pergerakan bullish harga.
Penurunan pada hasil perbendaharaan Amerika Syarikat (AS) ke paras rendah memberi ruang untuk harga emas meningkat susulan penyusutan pada nilai US dolar.
Pada carta harga XAU/USD yang mengukur nilai emas berbanding US dolar,harga membuat penurunan pada pembukaan sesi pasaran awal minggu sehingga ke paras sekitar 1806.00 menyambung penurunan pada pergerakan harga penghujung minggu lalu.
Kemudian harga emas mula meningkat semula pada sesi New York semalam, namun mencapai paras ketinggian sekitar 1820.00 dan tidak melepasi paras halangan Moving Average 50 (MA50) pada rangka masa 1 jam sebagai isyarat pergerakan masih bearish.
Menyambung dagangan pada Selasa, harga kembali bergerak perlahan semula menuju ke zon penurunan harga semalam setakat sesi Eropah.
Penurunan harga yang diteruskan bakal menuju ke paras 1800.00 semula dan pelabur akan mengharapkan zon tersebut sekali lagi menyokong kenaikan semula harga seperti minggu-minggu sebelum ini.
 Sekiranya harga menjunam di bawah zon 1800.00, akan memberi petanda buruk untuk kejatuhan lebih rendah harga emas pada dagangan selanjutnya.
Penurunan lebih rendah dilihat akan kembali menuju sehingga ke paras tumpuan sebelum ini sekitar 1765.00 dan 1745.00 semula.
Namun, jika harga berjaya paparkan lonjakan yang lebih meyakinkan, zon rintangan pada 1830.00 yang dicapai minggu lalu akan kembali diuji.
Melepasi zon tersebut akan mendorong kenaikan harga emas lebih tinggi menuju zon SBR (support become resistance) tumpuan pada 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Emas Kekal Rendah, Susut Lebih $10 Selepas Pengumuman FOMC

Semalam harga emas jatuh dengan kerugian lebih $10 selepas pengumuman FOMC serta unjuran ekonomi baru Fed dikeluarkan. Greenback melonjak dan hasil bon-US melonjak mencecah paras tertinggi yang baru.
Seperti yang dijangkakan, Fed akan mengekalkan kadar faedah bulan ini, dan mengumumkan pengecilan pegangan bon mereka bermula bulan Oktober depan. Menurut Fed juga, badai taufan yang menimpa US beberapa minggu yang lalu dilihat tidak memberi kesan pada ekonomi dalam tempoh masa sederhana.
Emas yang disandar dengan dolar (XAU/USD) semalam didagang pada $1,313, paras tertinggi, jatuh ke paras terendah mingguan hari ini, $1,299.77. Harga emas setakat jam 12.45 petang susut -1.07% atau $14.12 kepada 1,302.28 per auns.
 Harga emas kini masih ditekan, bergerak sekitar zon support $1,300/05, dan perlu menembusi harga $1,320 supaya mendapat sokongan harga yang baru untuk naik semula ke atas. Jika harga kekal di bawah $1,300, emas dijangka akan jatuh lebih jauh.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi.
Intrumen safe haven sering mendapat permintaan tinggi apabila berlakunya risiko-risiko geopolitik antarabangsa dan ketidaktentuan ekonomi global kerana nilai emas yang kalis inflasi.


GBP/USD Terjun 200 Pips, Lantun Semula 100 Pips Di Penghujung Minggu

Dagangan sesi New York pada penghujung minggu lalu (Jumaat) menyaksikan US dolar gagal mengekalkan momentum pengukuhan didorong oleh jangkaan situasi pengambilan untung (profit taking) oleh para pelabur membuatkan US dolar melemah semula.
Penyusutan US dolar itu juga turut menyusuli terbitan data PMI pembuatan Amerika Syarikat (AS) tinjauan ISM yang mencatatkan angka yang lebih rendah berbanding ramalan.
Menurut Chris Williamson, Ketua Pakar Ekonomi Perniagaan di S&P Global Market Intelligence, tinjauan data PMI bulan Jun yang lemah mengisyaratkan bahawa sektor perkilangan secara tidak langsung memberi kesan kepada GDP menjelang musim panas mendatang.
Selain itu, jangkaan perniagaan, aliran masuk pesanan baharu, kerja tertunggak dan pembelian input yang juga merosot menandakan berlakunya risiko kemelesetan dalam industri.
Sementara perkembangan di Eropah, pelabur masih lagi berwaspada terhadap kebimbangan isu Brexit yang berlarutan  atas tindakan United Kingdom (UK) yang ingin mengubah protokol Ireland Utara, namun ditentang oleh Kesatuan Eropah (EU).
Justeru, mata wang Pound kekal didagangkan merosot sehingga ke penghujung minggu lalu mencatatkan paras terendah terbaru berbanding US dolar.

Pergerakan harga pada carta pasangan mata wang GBP/USD pada penghujung minggu lalu menyaksikan penurunan harga sekitar 200 pips melepasi paras sokongan pada 1.21000.
 Penurunan ketara tersebut telah mencecah ke paras jangkaan pada 1.2000 yang bertindak sebagai sokongan buat harga apabila harga telah melantun semula setelah menguji paras tersebut.
Harga yang melantun semula telah pamerkan kenaikan lebih 100 pips mencapai semula ke paras 1.21000 yang kini menjadi rintangan buat dagangan harga yang bersambung ke sesi Asia pembukaan pasaran minggu ini.
Harga walau bagaimanapun dilihat masih tidak berjaya melepasi paras halangan Moving Average 50 (MA50) pada rangka masa 1 jam di carta GBP/USD memberi petunjuk bahawa harga masih bergerak dalam trend bearish, namun pelabur berwaspada dengan lonjakan ketara semula harga yang berlaku.
Sekiranya harga menyambung semula penurunan lanjut, dilihat zon support 1.20000 harga bakal diuji semul sebelum harga yang meneruskan penurunan pada trend bearish seterusnya bakal menuju pula ke paras 1.19400 yang pernah dicecah harga pada dagangan pertengahan Jun lalu.
Sebaliknya jika berlaku kenaikan semula harga, rintangan pada zon 1.21000 bakal menjadi tumpuan harga untuk diuji sebelum harga yang meneruskan kenaikan lebih tinggi dan melepasi halangan MA50 akan berikan petunjuk pergerakan bullish semula.
Kenaikan lebih tinggi yang berjaya diteruskan dijangka bakal menuju ke paras tumpuan sebelum ini pada 1.22000 yang diuji pada penghujung minggu lalu namun gagal ditembusi.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Melonjak Lagi 150 Pips Di Awal Minggu

Pasangan mata wang GBP/USD mengejutkan para pelabur apabila harga melonjak lebih tinggi pada dagangan awal minggu ini.
Prestasi lemah US dolar yang dijangka akan berterusan pada minggu ini selepas laporan pekerjaan NFP Amerika Syarikat (AS) mengecewakan, telah mendorong lonjakan awal sekitar 100 pips pada Jumaat lalu.
Namun, harga terus meningkat lebih tinggi di awal minggu apabila Pound Sterling berjaya mengukuh walaupun berdepan risiko selepas pilihan raya Scotland di hujung minggu.
Parti SNP yang memenangi pilihanraya dijangka akan mengadakan referendum baru dan situasi tersebut sebelum ini dilihat akan merisikokan dagangan Pound Sterling.
Namun, Perdana Menteri UK Boris Johnson muncul penyelamat apabila mengumumkan pelonggaran sekatan pergerakan di UK pada minggu hadapan.
Ketua pegawai perubahan UK juga turut bersetuju menurunkan amaran Covid-19 kepada tahap lebih rendah. Ini terus menyokong faktor pemulihan ekonomi di UK.

 Ekoran itu, harga pada carta GBP/USD yang menembusi rintangan 1.4000 telah berjaya melonjak 150 pips semalam sehingga ke paras ketinggian 1.41500.
Jangkaan untuk harga meneruskan kenaikan lebih tinggi dilihat akan menuju pula ke paras 1.42000 yang merupakan zon rintangan harga diuji pada Februari lalu.
Namun, pelabur tetap perlu berwaspada untuk situasi penurunan semula harga sekiranya dagangan Pound kembali berisiko dan gagal mengekalkan momentum pengukuhan.
Zon RBS (resistance become support) 1.40000 dilihat akan menjadi paras utama menyokong daripada kejatuhan harga lebih rendah.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Kukuh, Tapi Kenapa USD/CAD Jatuh Pula? Jom Baca Ini

US dolar mengekalkan prestasi positif dalam pasaran pada dagangan awal minggu selepas disokong oleh laporan data pekerjaan NFP Amerika Syarikat (AS) diterbitkan pada penghujung minggu lalu dengan bacaan yang memberangsangakn.
Walaupun US dolar bergerak kukuh berbanding kebanyakan mata wang utama yang lain, namun dolar Kanada berjaya pamerkan pengukuhannya berbanding raja mata wang itu.
Dapat diperhatikan pergerakan harga pada carta pasangan mata wang USD/CAD, harga mula membuat penurunan semula pada sesi New York semalam.
Pengukuhan dolar Kanada didorong oleh faktor peningkatan harga minyak mentah susulan unjuran positif terhadap permintaan bahan bakar oleh negara pengguna utama.
Harga kembali menjunam selepas berlegar pada zon rintangan 1.25800 mencecah ke paras sekitar 1.25200 pada penghujung sesi New York.
Penurunan di bawah paras sokongan Moving Average 50 (MA50) pada rangka masa 1 jam pergerakan harga itu juga telah kembali memberi isyarat bearish.
 Pelabur kini berwaspada menantikan terbitan data inflasi AS pada sesi New York hari ini untuk menilai sama ada US dolar mampu mengukuh mengatasi dolar Kanada semula.
Jika kenaikan harga berlaku, harga akan kembali menuju zon rintangan 1.25800-1.26000 setelah zon tersebut juga gagal ditembusi pada dagangan penghujung Julai.
Namun jika harga menyambung penurunan lebih rendah pada hari ini, paras sekitar 1.24800 yang menjadi paras sokongan minggu lalu akan kembali diuji.
Penurunan lebih rendah akan menuju zon support 1.24300 yang dicecah harga pada penghujung Julai lalu sebelum harga pamerkan kenaikan semula.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenapa EUR/USD Melonjak 90 Pips Walaupun Data Ekonomi US Positif?

Pergerakan bercampur-campur dalam pasaran yang menarik pada dagangan Rabu semalam khususnya buat matawang US dolar dan juga Euro.
Pada sesi Eropah semalam, Euro dilihat menunjukkan pengukuhan yang didorong oleh terbitan data aktiviti ekonomi di zon Eropah yang positif dengan kenaikan yang cuba dipaparkan pada carta pasangan matawang EUR/USD.
Namun kenaikan hanya sementara menguji sekitar paras 1.12400 sebelum harga menjunam semula ke zon support di bawah paras 1.12000 dengan jangkaan untuk bacaan data ekonomi US yang kukuh.
Perubahan pekerjaan bagi sektor swasta menunjukkan kenaikan namun gagal melepasi jangkaan sementara data bulan sebelum yang dikemaskini mencatatkan angka yang lebih tinggi.
Seterusnya, disusuli data PMI pembuatan tinjauan ISM yang menunjukkan angka yang meningkat untuk aktiviti ekonomi pada bulan Jun.
Namun begitu, data-data positif tersebut gagal mempertahankan pengukuhan US dolar apabila pelabur dikejutkan dengan penyusutan ketara semula US dolar di sesi New York dengan laporan positif berkenaan penghasilan vaksin Covid-19 oleh syarikat bioteknologi Jerman dan firam farmasi US yang pada hasil ujian awal terhadap manusia.
Hal ini telah memperlihatkan lonjakan ketara harga pada carta EUR/USD sekitar 90 pips dari paras terendah 1.11850 sehingga melepasi paras ketinggian 1.12700.
 Namun harga kembali bergerak perlahan di hujung sesi New York dan menutup dagangan lebih rendah sebelum bergerak mendatar pada sesi Asia pagi ini di sekitar paras 1.12500 yang merupakan zon SBR (support become resistance).
Sentimen risk-on pasaran yang melemahkan dagangan US dolar bakal mendorong kenaikan lebih tinggi pada carta EUR/USD berkemungkinan kembali menuju paras resistance 1.13500 yang diuji pada minggu-minggu sebelum ini.
Namun jika harga kembali membuat penurunan semula berkemungkinan disokong oleh laporan data pekerjaan NFP AS yang positif, harga bakal menguji semula zon support di bawah paras 1.12000.
Jika zon support tersebut berjaya ditembusi, pelabur bakal menjangkakan penurunan lebih rendah harga menuju paras tumpuan pada 1.11000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/CAD – Timeframe H1 – 24/9/2018

Pergerakan harga bagi pasangan matawang USD/CAD pada minggu lalu dilihat membuat penurunan yang konsisten sebelum pergerakan harga mendatar pada penghujung minggu di sekitar zon major resistance 1.29000. Data jualan runcit di Kanada dicatatkan positif pada Jumaat lalu bakal memberi kesan yang positif terhadap data GDP(KDNK) pada minggu ini. Namun, pasaran masih belum mendapat gambaran arah yang jelas untuk CAD berikutan data ekonomi positif berlawanan dengan perkembangan NAFTA yang negatif selepas White House menyatakan AS hampir mencapai persetujuan NAFTA yang melibatkan Mexico tanpa Kanada.
Pada sesi pasaran Asia, harga masih didagangkan perlahan namun bergerak lebih tinggi dari paras Magic Pivot 1.2913 dan harga dilihat telah menyentuh paras resistance 1.2941 (MagicR1) di mana harga semasa berada pada paras 1.2935 setakat jam 3.57 petang. Jika harga berjaya membuat kenaikan, paras yang dilihat bakal menjadi tumpuan harga adalah pada resistance 1.2970 (MagicR2) dan jika harga berjaya menembusi (breakout) paras tersebut, jangkaan paras seterusnya yang lebih tinggi boleh dicapai harga adalah pada resistance 1.2999 (MagicR3).
 Sebaliknya, jika harga berjaya membuat penurunan dan breakout paras Magic Pivot 1.2913 dan paras major support 1.29000, jangkaan harga akan menguji terlebih dahulu paras support 1.2884 (MagicS1). Jika harga masih mengekalkan momentum penurunan yang dibuat, paras support 1.2855 (MagicS2) adalah paras yang dilihat bakal dituju harga di mana harga bakal membuat Lower Low yang baru. Dan paras support yang lebih rendah berada pada paras 1.2826 (MagicS3) jika harga masih didagangkan lebih rendah di mana paras tersebut dilihat berada pada satu zon major support.
Ikuti berita-berita ekonomi global semasa yang melibatkan matawang CAD seperti perkembangan rundingan NAFTA dan pasaran minyak mentah dalam memantau pergerakan harga bagi pasangan matawang USD/CAD ini. Jadikan indicator Moshed Magic Line sebagai rujukan tambahan dalam analisis teknikal harian anda.

Paras support: 1.2884, 1.2855, 1.2826.
Paras resistance: 1.2941, 1.2970, 1.2999.


EUR/USD Berjaya Catat 50 Pips Kenaikan Harian Di Awal Minggu

Dagangan awal minggu bagi US dolar dilihat agak suram apabila bergerak lemah berbanding kebanyakan mata wang utama sementara pelabur berwaspada menjelang mesyuarat FOMC pada awal pagi Khamis.
Petunjuk oleh Federal Reserve (Fed) berkenaan langkah pengetatan polisi dengan mengurangkan pembelian bon ataupun mengekalkan polisi yang longgar, akan menentukan arah pergerakan pasaran seterusnya.
Sementara itu juga, perkembangan penularan jangkitan Covid-19 varian Delta terus dipantau setelah memberi isyarat pemulihan ekonomi global yang perlahan.
Ekoran prestasi merosot US dolar telah memberi ruang untuk Euro bergerak lebih baik walaupun data tinjauan perniagaan di Jerman mencatatkan angka bacaan menurun yang diterbitkan pada sesi Eropah semalam.

Carta harga pasangan mata wang utama EUR/USD pada Isnin melihatkan corak kenaikan harga semula mendaki perlahan sehingga melepasi paras 1.18000.
Kenaikan harian sekitar 50 pips itu dilihat kembali menguji paras ketinggian yang diuji harga pada minggu lalu.
 Sekiranya harga berjaya mengekalkan corak kenaikan tersebut selepas mesyuarat FOMC, zon rintangan pada 1.19000 akan diuji selepas harga jatuh di bawah zon tersebut selama 3 minggu yang lalu.
Kenaikan lebih tinggi di atas zon tersebut kemudiannya akan mensasarkan paras rintangan tumpuan seterusnya pada ketinggian 1.2000.
Sebaliknya jika harga menjunam semula di bawah paras 1.18000, paras sokongan minggu lalu sekitar 1.17500 akan diuji sekali lagi.
Seterusnya, zon support pada 1.17000 akan menjadi tumpuan pada penurunan harga yang masih diteruskan untuk mencatatkan paras terendah terbaru sejak April.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Bangkit Lebih Jauh, Apakah Yang Menyokong Raja Mata wang Ini?

US dolar meraih pengukuhan untuk meningkat lebih tinggi pada dagangan awal minggu dengan masih memanfaatkan sokongan daripada data pekerjaan NFP Amerika Syarikat.
Bacaan yang lebih kukuh dalam laporan pekerjaan AS secara tidak langsung mengurangkan tekanan buat Federal Reserve (Fed) menamatkan pengetatannya dengan segera.
Pelabur kini menjangkakan Fed akan melaksanakan kenaikan kadar faedah sebanyak 25 mata asas pada mesyuarat polisi FOMC bulan depan.
Bagaimanapun, data inflasi AS yang bakal dikeluarkan minggu ini akan diteliti terlebih dahulu oleh pasaran untuk petunjuk yang lebih jelas.
Ketika sesi Asia, indeks dolar yang mengukur kekuatan dolar greenback sedikit susut pada 102.42 berbanding sekumpulan mata wang utama.
 Meneliti pergerakan pasaran lebih luas, mata wang euro terus berundur lebih jauh untuk didagangkan pada sekitar harga 1.0870 berbanding greenback.
Sementara dagangan pound juga menyusut, dengan harga berlegar pada sekitar harga 1.2400 berbanding US dolar pada sesi Asia.
Yen pula tergelincir ke paras terendah 4 minggu berbanding greenback selepas gabenor baharu Bank of Japan (BOJ) Kazuo Ueda mengatakan masih terlalu awal untuk menarik balik pelonggaran dalam dasar monetarinya.
Hal ini kerana, perubahan tiba-tiba dalam dasar boleh menyebabkan kesan besar kepada pasaran, kata Ueda.
Dalam pada itu, dolar Aussie dan New Zealand terus memperpanjangkan penyusutan lebih rendah berbanding US dolar.


EUR/USD Melantun Semula Uji Zon Rintangan $1.0600 Minggu Lalu

Jangkaan untuk pelabur menyaksikan pengukuhan US dolar menuju ke penghujung minggu kembali meleset apabila penyusutan ketara berlaku semula pada dagangan Rabu semalam.
Penganalisis menilai situasi ini adalah didorong oleh kebimbangan terhadap risiko kemelesetan ekonomi Amerika Syarikat (AS) yang membuatkan US dolar masih lagi bergerak lemah dalam pasaran.
Ucapan oleh Pegerusi Federal Reserve (Fed) Jerome Powell menjadi tumpuan semalam di mana beliau kekal menekankan bahawa bank pusat komited untuk menangani inflasi yang tinggi yang terus meningkatkan keyakinan pelabur terhadap kenaikan kadar faedah yang berterusan.
Begitu juga isyarat untuk kenaikan kadar faedah sehingga mencapai jangkaan 75 mata asas untuk European Central Bank (ECB) berdasarkan undian ahli-ahli ekonomi.
Justeru, mata wang Euro pada dagangan Rabu semalam didagangkan lebih cemerlang untuk meningkat berbanding US dolar.

Pada carta harga pasangan mata wang EUR/USD, harga yang dilihat membuat penurunan awal di sesi Asia menguji zon sokongan harga pada 1.05000.
Kemudiannya harga telah berpatah arah untuk melantun membuat kenaikan semula sehingga ke paras 1.06000 mencatatkan kenaikan harian sekitar 130 pips.
 Paras ketinggian tersebut merupakan rintangan buat harga pada lonjakan minggu lalu selepas reaksi pasaran susulan mesyuarat FOMC dan juga mesyuarat mengejut ECB.
Sekiranya kenaikan harga berjaya diteruskan hari ini melepasi rintangan tersebut, kenaikan lebih tinggi dijangkakan untuk menuju sekitar 1.07000 untuk catatkan paras ketinggian terbaru 2 minggu.
Keniakan yang diteruskan selanjutnya akan menuju pula zon rintangan pada 1.08000.
Sebaliknya jika harga gagal melepasi rintangan 1.06000 tersebut, penurunan harga boleh berlaku semula untuk harga susut menguji kembali zon sokongan pada 1.05000.
Penurunan yang melepasi zon tersebut akan memberi isyarat bearish untuk harga menyambung penurunan sehingga ke zon support utama pada 1.04000.
Terbitan data ekonomi sektor pembuatan dan perkhidmatan di Eropah dan AS akan dinilai pelabur hari ini yang boleh mempengaruhi pergerakan mata wang Euro dan US dolar.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Boom! Powell Jatuhkan ‘Bom’ Ke Dalam Pasaran!

Pengerusi Federal Reserve (Fed), Jerome Powell terus mengejutkan pasaran dengan kenyataan terbarunya yang semakin hawkish.
Ketua bank pusat Amerika Syarikat itu memberi amaran bahawa pegawai mungkin akan menaikkan kadar faedah lebih tinggi dan cepat daripada dijangkakan untuk menstabilkan harga.
Langkah untuk terus menaikkan kadar sememangnya sudah dijangkakan pelabur, tetapi sejauh mana bank pusat itu akan bertindak akhirnya terjawab susulan kenyataan Powell.
Ujarnya lagi, inflasi teras tidak turun secepat yang diharapkan, dengan merujuk kepada data indeks harga pengguna (CPI) yang dikeluarkan baru-baru ini.
Tambahan daripada itu, memandangkan data-data ekonomi AS masih menunjukkan kekuatan terutamanya data pekerjaan, bank pusat melihat bahawa mereka perlu meneruskan pengetatan.
Selain itu, Powell mengatakan keputusan Fed akan disesuaikan pada mesyuarat demi mesyuarat berdasarkan data-data terbaru yang diterbitkan.
 Hal ini secara tidak langsung mengembalikan jangkaan pelabur bahawa bank pusat itu akan melaksanakan kenaikan 50 mata asas pada mesyuarat akan datang (23 Mac) dan kadar akhir diramal memuncak pada 6.00% (semasa 4.50%-4.75%).
Rentetan daripada itu, dolar Amerika melantun lebih tinggi berbanding kebanyakan mata wang utama, yang menyaksikan indeks dolar meningkat ke paras tertinggi 3 bulan pada 105.65.
Mata wang utama lain pula junam mendadak, di mana euro merosot ke paras terendah 1 bulan, manakala pound pula paling lemah 4 bulan berbanding US dolar.
Di sisi lain, dolar Aussie tergelincir lebih jauh ke paras terlemah 4 bulan, selain turut terkesan oleh keputusan Reserve Bank of Australia (RBA) yang menaikkan kadar sebanyak 25 mata asas dan menawarkan kenyataan kurang hawkish.
Dagangan dolar New Zealand dan Kanada turut kecundang ke paras terendah 4 bulan, dengan pelabur dolar loonie kini mengalihkan perhatian kepada keputusan mesyuarat Bank of Canada (BOC) pada sesi New York.
Yen pula menjunam lebih parah ke paras paling lemah 3 bulan ketika pasaran menantikan mesyuarat polisi Bank of Japan (BOJ) pada hari Jumaat.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


GOLD Melonjak Lepasi Paras Ketinggian Minggu Lalu

Dagangan emas berikan khabar gembira buat pelabur emas berikutan corak kenaikan harga yang dipaparkan pada carta harga XAU/USD.
Jika diperhatikan, harga telah melonjak semalam pada sesi Eropah kembali melepasi semula paras halangan Moving Average 50 (MA50) pada rangka masa 1 jam pergerakan harga yang memberikan isyarat trend bullish harga.
Selepas mencapai paras harga 1962.00, harga kembali turun sedikit untuk menutup dagangan sesi New York lebih rendah.
Harga kekal meningkat pada sentimen pasaran yang semakin pulih berikutan faktor penyusutan US dolar dalam pasaran.
Pada dagangan Selasa, harga dilihat menyambung kenaikan pada awal sesi Asia dengan kenaikan telah melepasi paras ketinggian minggu lalu sekitar 1966.00.
Jika berterusan, harga bakal meneruskan kenaikan lebih tinggi menuju paras tumpuan pada 1975.00 sebelum kenaikan lebih tinggi akan menuju ke paras harga 2000.00.
 Pelabur juga perlu berhati-hati terhadap pemulihan pasaran yang berkemungkinan melihatkan berlaku penjualan emas sehingga harga menurun.
Paras sokongan terhampir yang dilihat akan dituju pada penurunan selepas ini adalah sekitar 1938.00.
Penurunan harga lebih rendah melepasi paras tersebut bakal dijangkakan sehingga ke zon support pada 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Mengukuhkan Keuntungan Dalam Awal Sesi Eropah

Dolar US masih bergerak di sekitar paras terendah 13-bulan pada sesi Eropah menjelang laporan mesyuarat FOMC pagi Khamis.
Namun begitu, indeks US dolar menaik sebanyak 0.19% kepada 94.09 setakat jam 4.37 petang, berada di paras tertinggi minggu ini.
The Fed dijangka akan mengekalkan kadar faedah dan tumpuan akan diberikan kepada ulasan-ulasan berkenaan pelan yang bakal di gunakan bank pusat untuk mengetatkan polisi mereka.
Para pelabur akan mencari sebarang isyarat berkenaan tempoh masa yang akan di ambil bank pusat untuk mengurangkan penyata imbangan (Balance Sheet) mereka.
 Senat US akan meneruskan perdebatan mereka dalam usaha pemansuhan Obamacare.
Matawang EURUSD ketika ini berada di sekitar 1.1620 setakat jam 4.40 petang. Penurunan matawang ini di sebabkan oleh pengukuhan mendadak US dolar pada Selasa selepas laporan data keyakinan pengguna pukul 10 malam tadi.
Matawang GBPUSD pula berada di paras 1.3013 selepas laporan Keluaran Dalam Negara Kasar (GDP) suku kedua hari ini yang mencatat bacaan sejajar dengan jangkaan 0.3%.
Matawang USDJPY masih lagi begerak dalam julat yang kecil pada paras 111.89.
Matawang AUDUSD jatuh ke paras 0.7903 di sebabkan oleh data inflasi suku tahun kedua lebih rendah daripada jangkaan. Hal ini menguatkan lagi pelan Bank Pusat Australia (RBA) untuk tidak menaikkan kadar faedahnya.


Sentimen Pasaran Masih Belum Pulih, Minyak Mentah Rugi Buat Minggu Kedua Berturut-Turut

Harga minyak meningkat pada hari Jumaat namun masih berada di landasan unutk mencatat kerugian buat minggu kedua berturut-turut kerana kebimbangan mengenai perjanjian pemotongan pengeluaran yang diterajui oleh OPEC gagal mengetatkan pasaran.
WTI mentah diniagakan pada $49.40 setong serta meningkat sebanyak 43 sen atau 0.88 peratus daripada penutup sebelum ini. Walau bagaimanapun, WTI mentah mencatat kerugian mingguan hampir 8 peratus daripada puncak tertinggi yang direkod pada April.
Brent mentah pula dicatat melonjak sebanyak 42 sen atau 0.82 peratus. Komoditi ini menjunam kira-kira 8.5 peratus daripada angka tertinggi yang dicapai pada bulan ini.
Peningkatan harga hari ini disokong oleh tindakan OPEC yang dikatakan berminat untuk mempertimbangkan perjanjian yang akan memastikan masalah lebih bekalan api dapat diatasi.
OPEC dan pengeluar lain termasuk Russia telah mengikat perjanjian sebelum ini untuk mengurangkan kira-kira 1.8 juta tong minyak mentah sehari pada separuh pertama tahun ini. Namun, OPEC dikatakan masih berada di dalam tekanan untuk melanjutkan perjanjian sedia ada memandangkan peningkatan bekalan di tempat lain.
 Isu lambakan stok masih berterusan berikutan lonjakan pengeluaran dari AS yang dikatakan meningkat sebanyak 10 peratus sejak pertengahan 2016 kepada 9.27 juta tong sehari.
Perunding Rystad Energy juga menjangkakan pengeluaran minyak syal AS akan berkembang sebanyak 100,000 tong sehari bagi setiap bulan untuk sepanjang tahun ini sehingga 2018.
Di luar Amerika Syarikat, kenaikan output minyak dari Libya juga menambah luka buat pasaran setelah negara tersebut dikecualikan daripada perjanjian.
Menurut ANZ Bank dalam satu kenyataan, walaupun inventori telah mula jatuh, stok minyak mentah kekal berada di paras yang agak tinggi pada kira-kira 2.98 juta tong dengan purata penggunaan 62 hingga 65 hari setong.
Angka ini lebih tinggi daripada paras penggunaan 55 hari setong yang ingin dicapai oleh Arab Saudi.
Jepun Tidak Akan Berkompromi Dengan AS Mengenai isu-Isu Perdagangan : Nikkei


Data Jangkaan Inflasi New Zealand Bakal Pengaruhi Keputusan Bank Pusat?

Berdasarkan tinjauan terbaru oleh Reserve Bank of New Zealand (RBNZ), jangkaan inflasi New Zealand merosot kepada 1.80% pada suku keempat 2019 daripada 1.86% yang dicatatkan pada suku ketiga.
Jangkaan inflasi diukur melalui peratusan pengurus perniagaan yang menjangkakan harga barangan dan perkhidmatan akan berubah setiap tahun dalam tempoh dua tahun akan datang. Dua tahun dilihat sebagai tempoh masa apabila tindakan dasar monetari bank pusat dijelaskan melalui harga.
Dengan pengeluaran data tersebut, ia menunjukkan kecenderungan bank pusat untuk mengurangkan kadar faedah pada mesyuarat penetapan polisi monetari pada esok.
Susulan daripada itu, dagangan kiwi terus berada di bawah tekanan untuk jatuh kepada 0.63258 berbanding dolar USD memandangkan data yang diterbitkan adalah sehari menjelang keputusan polisi oleh bank pusat New Zealand, jadi pasaran lebih sensitif daripada kebiasaannya.
 Sementara itu, indeks keyakinan perniagaan di Australia bagi bulan September telah mencatatkan peningkatan kepada angka 2, berbanding jangkaan dan bacaan terdahulu pada Ogos iaitu 0.
Peningkatan dalam sentimen perniagaan didorong oleh kenaikan dalam jualan dan keuntungan manakala pekerjaan pula tidak berubah. Secara keseluruhannya, sektor perlombongan, pembinaan dan perkhidmatan bertambah baik, manakala runcit juga meningkat walaupun masih lemah.
Bagaimanapun, data tersebut gagal mengangkat dagangan dolar Australia di mana sentimen kekal dipengaruhi oleh ketidakpastian perjanjian perdagangan AS dan China serta kemelut di Hong Kong.
Ketegangan pergolakan semakin meningkat di Hong Kong apabila polis melepaskan gas pemedih mata di sebuah kampus universiti pada hari Selasa, sehari selepas dua penunjuk perasaan ditembak.


USD Bangkit Sebagai Safe-Haven, Yen Bermaharajalela!

US dolar terus berlegar pada paras terendah walaupun ia dilihat mendapat sedikit sokongan untuk meningkat pada sesi Asia.
Kebimbangan terhadap kemelesetan tampaknya kembali mempengaruhi pasaran selepas menyaksikan terbitan data jualan runcit Amerika Syarikat yang menyuramkan pada sesi terdahulu.
Jualan runcit AS menguncup lebih parah daripada dijangkakan dengan catatan -1.1% pada Disember daripada unjuran -0.8%, dan -1.0% yang dicatatkan pada bulan sebelumnya.
Ini merupakan penurunan terpantas dalam setahun sekali gus mencetuskan kebimbangan bahawa ekonomi terbesar dunia itu menuju kemelesetan.
Kebimbangan ini membantu dolar greenback untuk sedikit meningkat sebagai safe-haven pada sesi New York dan Asia, dengan yen menerajui kenaikan dalam pasaran.
 Yen pada mulanya melemah selepas keputusan Bank of Japan (BOJ), tetapi kembali memadamkan kerugian dengan meningkat semula berbanding kebanyakan mata wang utama termasuk US dolar.
Dalam pada itu, USD turut mendapat sokongan daripada kenyataan beberapa penggubal dasar Federal Reserve (Fed) yang menawarkan kenyataan berbaur hawkish pada sesi New York.
James Bullard mengatakan kadar faedah perlu terus meningkat untuk memastikan tekanan inflasi berkurangan, manakala Esther George pula berkata bank pusat mesti memulihkan kestabilan harga dengan mengembalikannya kepada sasaran inflasi 2%.
Pun begitu, raja mata wang itu masih terperuk di sekitar paras terendah dengan indeks dolar diniagakan pada 102.47 berbanding enam mata wang utama lain.
Mata wang euro dan pound pula sedikit susut, tetapi masih diniagakan pada sekitar paras terkuat bulanan berbanding dolar greenback.
Di sisi lain, dolar Aussie dan New Zealand turut merosot ekoran sentimen pasaran yang menyuramkan, tetapi masih mengekalkan keuntungan di paras tertinggi.


Bacaan PPI Bulan Januari Beri Indikasi Inflasi Masih Panas! Adakah The Fed Akan Membuat U-Turn?

Pasaran saham niaga hadapan jatuh pada hari Khamis apabila pemain pasaran telah mula menaakul satu lagi laporan inflasi yang panas bersama-sama dengan tuntutan pengangguran yang menunjukkan ekonomi bertahan di tengah-tengah kenaikan kadar Rizab Persekutuan.
Pasaran niaga hadapan Dow Jones catat 172 mata, atau 0.49%. Niaga hadapan S&P 500 turun 0.71% dan niaga hadapan Nasdaq-100 jatuh 0.85%. Rentak pendapatan menghantar beberapa saham lebih tinggi.
Masa depan saham terus merosot selepas indeks harga pengeluar Januari, satu lagi ukuran inflasi, meningkat 0.7% pada bulan itu manakala ahli ekonomi yang ditinjau oleh Dow Jones menjangkakan peningkatan sebanyak 0.4%. Tuntutan pengangguran awal jatuh untuk minggu yang berakhir pada 11 Februari, menurut laporan Jabatan Buruh.
Data baharu itu datang selepas indeks harga pengguna dan laporan jualan runcit Januari kedua-duanya lebih tinggi daripada jangkaan, menunjukkan bahawa Rizab Persekutuan mungkin perlu meneruskan usahanya untuk menjinakkan inflasi.
 Namun begitu, pasaran kekal berdaya tahan. pada hari Rabu, Purata Perindustrian Dow Jones meningkat 38.78 mata, atau 0.11%, dan S&P 500 meningkat 0.28%. Manakala, Nasdaq Composite mencatatkan kenaikan hari ketiga berturut-turut, meningkat 0.92%.
“The Fed mengatakan bahawa mereka akan bersikap hawkish, namun secara teknikal ia membawa indikasi pasaran mula mengambil risiko, dan saya benar-benar tidak fikir kami akan menguji semula paras terendah Oktober itu, kerana kami telah mencapai beberapa asas yang sangat penting. sokongan teknikal,” kata Victoria Greene, ketua pegawai pelaburan di G Squared Private Wealth.
Indeks US dolar yang mengukur mata wang US dolar berbanding enam mata wang utama didagangkan kukuh 0.14% kepada paras dagangan 103.987 selepas data dikeluarkan.
Bilangan rakyat Amerika yang memfailkan faedah pengangguran selepas diberhentikan kerja secara mengejut menurun minggu lalu, sebagai tanda ketegangan yang berdaya tahan dalam pasaran buruh AS. Tuntutan pengangguran awal merosot kepada 194,000 orang pada minggu yang berakhir pada 11 Februari, berdasarkan data Jabatan Buruh pada hari Khamis, lebih rendah daripada angka yang disemak menurun sebanyak 195,000 pada minggu sebelumnya.


Belum Apa-apa Lagi USD Dah Mengukuh, Apa Akan Jadi Lepas Minit FOMC?

Dolar greenback sedikit mengukuh untuk memulakan dagangan sesi Eropah dengan hasil bon AS 10 tahun juga bergerak lebih tinggi ketika pelabur menantikan terbitan minit mesyuarat FOMC.
Walaupun begitu, pelabur kekal berhati-hati dengan menghadkan dagangan mata wang menjelang dua laporan berimpak tinggi dari Amerika Syarikat yang akan diterbitkan pada sesi Eropah.
Selain minit FOMC, pelabur juga menumpukan perhatian kepada keluaran data jualan runcit AS yang diramalkan sedikit meningkat pada bulan Julai.
Meneliti pergerakan mata wang utama, dolar Aussie dan kiwi susut lebih parah pada sesi Eropah walaupun keputusan mesyuarat polisi Reserve Bank of New Zealand (RBNZ) telah menyaksikan kenaikan kadar faedah sebanyak 50 mata asas.
 RBNZ juga menawarkan isyarat hawkish untuk kekal dengan pendirian dalam mengetatkan dasar monetari pada bulan-bulan yang akan datang.
Sementara itu, data inflasi UK mengejutkan pelabur apabila bacaan yang dicatatkan menunjukkan angka yang lebih tinggi daripada jangkaan dengan mencecah 10.1% pada bulan Julai.
Meskipun begitu, mata wang pound gagal memberi reaksi ketara kerana dibantutkan oleh dagangan US dolar yang lebih kuat di samping pelabur turut berwaspada untuk mengambil langkah besar menjelang terbitan minit FOMC.
Dalam pada itu, mata wang yen diniagakan susut berbanding US dolar di tengah-tengah jangkaan bahawa Federal Reserve akan meneruskan pengetatan sekali gus meluaskan lagi jurang perbezaan monetarinya dengan Bank of Japan yang sangat longgar.


Pasaran Bergerak Perlahan, Pelabur Nantikan Pemangkin Lebih Jelas!

Pergerakan pasaran kekal perlahan walaupun terpapar sedikit penyusutan US dolar pada awal dagangan sesi Eropah.
Indeks dolar sedikit berundur dari sekitar paras tertinggi lima minggu berbanding sekumpulan mata wang utama untuk didagangkan pada sekitar harga 102.50 ketika penulisan.
Susulan penyusutan US dolar, beberapa mata wang utama mula bangkit daripada kejatuhan terdahulu meskipun kenaikan yang dicatatkan hanya sederhana.
Dolar Aussie dan New Zealand didagangkan meningkat ketika pasaran bersedia untuk lebih banyak data penting yang dikeluarkan dari China pada hari Selasa.
Terdahulu pada sesi Asia, bank pusat China (PBOC) mengekalkan kadar pinjaman dasar jangka sederhananya tidak berubah.
 Namun, terdapat jangkaan bahawa pelonggaran akan dilaksanakan pada masa akan datang untuk menyokong pemulihan ekonomi.
Sementara itu, mata wang euro sedikit meningkat tetapi kekal berlegar di paras terendah lima minggu berbanding US dolar yang disentuhnya pada awal sesi Asia.
Mata wang pound turut mencatat pemulihan untuk pulih semula daripada kejatuhan mendadak yang dicatatkan pada hari Jumaat.
Walau bagaimanapun, masih tiada faktor kukuh yang menyokong kenaikan tersebut.
Pelabur mungkin boleh memberi tumpuan kepada data Indeks Pembuatan Empire State pada sesi New York akan datang untuk petunjuk seterusnya mengenai ekonomi Amerika Syarikat.
Kepada pembaca atau trader Intraday, jangan lupa untuk sertai “Lucky Draw RM3,000” dari SaracenMarkets bulan ini. Untuk info lanjut, boleh whatsapp admin kami. Mana tahu rezeki anda bulan ini. KLIK SINI